له‌باره‌ی (خوداناسی) و (كۆمه‌ڵناسی)یه‌وه ، وه‌ڵامێك بۆ (مه‌ریوان وریا قانع / ته‌وه‌ری یه‌كه‌م - 4 April 2009 - نووسینه‌كانی كۆشان عه‌لی و ئه‌وانه‌ش كه له‌سه‌ری نووسراوه - كۆشان .. سه‌كۆی هه‌مووان\n2:36 PM به‌خێربێیت Guest\nسه‌ره‌كی » 2009 » April » 4 » له‌باره‌ی (خوداناسی) و (كۆمه‌ڵناسی)یه‌وه ، وه‌ڵامێك بۆ (مه‌ریوان وریا قانع / ته‌وه‌ری یه‌كه‌م\nله‌باره‌ی (خوداناسی) و (كۆمه‌ڵناسی)یه‌وه ، وه‌ڵامێك بۆ (مه‌ریوان وریا قانع / ته‌وه‌ری یه‌كه‌م\nكۆشان عه‌لی به‌رده‌كۆزی<?xml:namespace prefix = o ns = "urn:schemas-microsoft-com:office:office" />\nپێشه‌كی: ئه‌وه‌ی له‌دوتوێ ی ئه‌م بابه‌ته‌دا ئه‌خرێته‌ڕوو، خوێندنه‌وه‌یه‌كه، یاخود هه‌ندێ جار ئه‌بێته وه‌ڵامێك، به‌ڵكو خۆی له به‌رپه‌رچدانه‌وه‌شدا ئه‌بینێته‌وه، بۆ بابه‌تێكی كاك (مه‌ریوان وریا قانیع)، له‌ژێر ناوی (له‌خودا ناسیه‌وه بۆ كۆمه‌ڵناسی). ئه‌م بابه‌ته له ژماره (117)ی (ئاوێنه) له(15/4/2008)دا له ستونه‌كه‌ی خۆیدا (ئه‌ودیوی شته‌كان) بڵاوكراوه‌ته‌وه.\nله بابه‌ته‌كه‌یدا كاك مه‌ریوان، به شیكردنه‌وه‌و پێناسه‌كردنێكی تایبه‌تی خۆی، وا له‌خوێنه‌ر ئه‌كات كه بڕوای به‌وه نه‌بێت كه (كۆمه‌ڵناسی و خوداناسی) به‌یه‌كه‌وه بگونجێن له كۆمه‌ڵگه‌دا، چونكه به پشت به‌ستن به سه‌رچاوه‌یه‌كی كۆن و (دوو ووشه)ی كۆمه‌ڵناسی گه‌وره پیته‌ر بێرگه‌ر به‌خوێنه‌ر ئه‌ڵێت كه "له‌پشتی دیدی كۆمه‌ڵناسیه‌وه بێ خوداییه‌كی میتۆدی هه‌یه." پاشان هه‌ر به‌وه‌وه ناوه‌ستێت، داوا له ڕۆشنبیران ده‌كات كه له خودا ناسیه‌وه بۆ كۆمه‌ڵناسی بپه‌ڕنه‌وه. له‌كاتێكدا خودی پیته‌ر بێرگه‌ر بڕوای به‌و میتۆده‌ی خۆی نیه له‌ئێستاداو، له‌كۆتایی هه‌شتاكانه‌وه وازی له‌و بیروبۆچوونانه‌ی خۆی هێناوه كه له‌پێشوودا ده‌رباره‌ی ئاین هه‌یبووه.\nكورته‌ی بۆچوونه‌كانی كاك (مه‌ریوان وریا قانع) له‌م په‌ڕه‌گرافه‌ی سه‌روه‌دا كورت ده‌بێته‌وه، له‌ناوه‌ڕۆكی ئه‌م بابه‌ته‌دا، هه‌وڵدراوه سه‌رجه‌م بۆچوونه سه‌ره‌كیه‌كانی بخرێته‌ڕوو و، دوور له تێڕوانینێكی دۆگمایانه‌وه بابه‌ته‌كه‌ی هه‌ڵبسه‌نگێنرێت..\nته‌وه‌ری یه‌كه‌م: چه‌واشه‌كردنی خوێنه‌ر\nلێره‌وه كه ڕه‌خنه له كاك مه‌ریوان ئه‌گرم، پێم وایه كاك مه‌ریوان وه‌كو ئه‌و سیاسیانه بیر ناكاته‌وه كه هه‌موو ڕه‌خنه‌یه‌ك به تێك شكێنه‌رو نه‌یار سه‌یرئه‌كه‌ن. واده‌زانن ڕه‌خنه‌گرتن مه‌به‌ست كوشتنی ڕۆح و كه‌سایه‌تی ڕه‌خنه لێگیراوه. به‌ڵام له‌ڕاستیدا، مرۆڤ ئه‌و كاته ڕۆحی له‌به‌ره كه ڕه‌خنه‌ی لێ ئه‌گیرێت.\nنوسه‌ر (واته كاك مه‌ریوان ) له‌ناوه‌ڕۆكی ئه‌و بابه‌ته‌یدا، هه‌وڵ ئه‌دات خوێنه‌ر بگه‌یه‌نێته ئه‌و قه‌ناعه‌ته كه (كۆمه‌ڵناسی و خودا ناسی) به‌یه‌كه‌وه ناگونجێن و ئه‌میش به پشت به‌ستن به‌گرێدانی ئه‌م دوو چه‌مكه به‌یه‌كه‌وه. له‌ڕاستیدا ئه‌وه‌نده‌ی كێشه له‌شێوازی به‌یه‌كه‌وه به‌ستنی (كۆمه‌ڵناسی و خوداناسی) هه‌یه، ئه‌وه‌نده كێشه له نێوان خودی دوو بابه‌ته‌كه‌دا نیه. كاك مه‌ریوان ئه‌و دوو بابه‌ته به‌یه‌كه‌وه گرێئه‌دات، تا دوای خوێندنه‌وه‌ی بابه‌ته‌كه، خوێنه‌ر پرسیارێكی لا دروست ببێت، له‌خۆی بپرسێت: ببێته كۆمه‌ڵناس یان خوداناس؟! ئه‌و له‌ناوه‌ڕۆركی گشتی و سه‌ره‌كی بابه‌ته‌كه‌یدا به‌شێوازێكی ناڕاسته‌وخۆ پێمان ئه‌ڵێت "تۆ خوداناسیت یان كۆمه‌ڵناس؟" ئه‌و ئه‌یه‌وێت عه‌قڵی خوێنه‌ر فۆرمات بكات و ناچاری بكات به‌وه‌ی كه ئه‌گه‌ر له‌پێشوودا خودا ناس بووه "ئه‌بێت به‌یارمه‌تی ڕۆشنبیران ببێته كۆمه‌ڵناس".\nهه‌ندێ له ئاین ناسان پێیان وایه " ئاین زانستی په‌یوه‌ندی نێوان مرۆڤ و خودایه، كۆمه‌ڵناسی زانستی په‌یوه‌ندی مرۆڤ و شوێنكه‌وتووه‌كانیه‌تی." (1). به‌ڵام ئێمه ده‌مانه‌وێت خوێندنه‌وه بۆ بابه‌ته‌كه‌ی كاك مه‌ریوان بكه‌ین، ئه‌و بۆچوونه وه‌لاده‌نێن، تا بزانین ئایا هیچ كێشه‌و دژایه‌تیه‌ك هه‌یه له‌نێوان (خوداناسی و كۆمه‌ڵناسی)دا؟\nكه‌واته ته‌نها گره‌وی بردنه‌وه‌ی كاك مه‌ریوان به چه‌واشه كردنی خوێنه‌ره كه دووبابه‌ت به‌یه‌كتریه‌وه ئه‌به‌ستێته‌وه. وه خۆی پێناسه‌یه‌ك بۆ كۆمه‌ڵناسی و بۆ خوداناسی ئه‌كات، تا ماف به‌خۆی بدات تێڕوانینه‌كه‌ی خۆی بسه‌لمێنێ.\nئه‌وه‌ی خراوه‌ته‌ڕوو شه‌ڕ هه‌ڵگیرساندن نیه، ته‌نها ده‌ركێشانی كاك مه‌ریوانه له‌و گۆمه (مه‌نگ)ه (كۆنه)ی تێی كه‌وتووه. مه‌به‌ستم له‌و بیره كۆنه‌ی "پیته‌ر بێرگه‌ر"ه كه له ساڵی (1966)دا ده‌ریبڕیوه، تازه كاك مه‌ریوان بۆ خوێنه‌ری كوردی ته‌رجه‌مه ئه‌كات، له‌به‌رگی ووتارێكی بێ سه‌رو بن و نادیارو نا ڕاسته‌وخۆدا. خوێنه‌ری كوردی فێری زانیاریه‌كی هه‌ڵه ئه‌كات و چه‌واشه‌ی ئه‌كات به‌رامبه‌ر ڕاستیه‌كان. كۆمه‌ڵناسێكی به هه‌ڵه پێ ئه‌ناسێنێت و، خیانه‌ت و كوفرێكی فیكری ئه‌كات.\nپێویست ده‌كات باسێك له‌پێناسه‌ی كۆمه‌ڵناسی بكه‌ین. وه‌كو هه‌ندێ نوسه‌ر ته‌نها له‌یه‌ك ڕوانگه یان به (دوو ووشه) پێناسه‌ی بابه‌تێكی قسه‌هه‌ڵگر و كۆنتره‌ڤێشڵ (controversial) نه‌كه‌ین. چونكه ئه‌مه دۆگماییه.\nكۆمه‌ڵناسی لای كه‌سێكی ئاینی ته‌واو جیاوازه لای ماركسیه‌ك، لای سیكۆلارێك،...هتد . (لیزا ماك ئینتایه‌ر) مامۆستای كۆمه‌ڵناسی له زانكۆی واشنتۆن سته‌یت واده‌بینێت " كۆمه‌ڵناسی زانستی لێكۆڵینه‌وه‌ی كارلێك كردن (interaction) و په‌یوه‌ندی نێوان وجودی مرۆڤایه‌تیه." (2) به‌م پێیه بێت كۆمه‌ڵناسی سه‌رجه‌م به‌ریه‌ك كه‌وتن و كارلێكه‌كانی نێوان وجودی مرۆڤایه‌تی شیته‌ڵ ئه‌كات، له‌هه‌مان كاتدا په‌یوه‌ندی نێوان ئه‌و بوونه‌ره به‌گشتی لێك ئه‌داته‌وه.\nلای پڕۆفیسۆرێكی سۆسیۆلۆژی وه‌كو (برادلی ج. بریمز) "كۆمه‌ڵناسی خودا، كه‌لتوری مرۆڤایه‌تی، و جیهانی فیزیكی پێكه‌وه ئه‌به‌ستێته‌وه." (3) ئه‌م پێناسه كردنه زیاتر پێناسێكی ئاینیه بۆ كۆمه‌ڵناسی. بۆیه هه‌رخۆی ده‌ڵێت "كۆمه‌ڵناسی ئه‌و كه‌شه‌مان بۆ ده‌ڕه‌خسێنیت كه له‌چۆنیه‌تی په‌یوه‌ندی نێوان مرۆڤه‌كان بكۆڵینه‌وه پاشان به‌روارد كردنی په‌یوه‌ندیه‌كانیان به‌وه‌ی خودا چۆنی مه‌به‌سته." به‌بۆچوونی ئه‌و "دواتر ئَێمه باشتر بڕیار ده‌ده‌ین گه‌ر به‌پێ‌ی داخوازیه‌كانی خودا بژین." (4)\nبه‌شێوه‌یه‌كی ڕووكه‌شی سه‌یری ته‌نها ئه‌م دوو پێناسه‌یه بكه‌ین ئه‌بینین كه تاڕادده‌یه‌ك جیاوازیان هه‌یه.\nله‌لای كۆمه‌ڵناسێكی گه‌وره‌ی وه‌كو دۆركهایم، كۆمه‌ڵناسی "لێكۆڵینه‌وه‌ی ڕاستیه كۆمه‌ڵایه‌تیه‌كانه"(5) هه‌ربۆیه وا بیر ئه‌كاته‌وه كه پێویسته كۆمه‌ڵناسی ته‌نیا ده‌رباره‌ی ڕاستیه كۆمه‌ڵایه‌تیه‌كان لێكۆڵینه‌وه بكات. سیمیل وا بیر ئه‌كاته‌وه "هه‌رشتێ زانستی سروشتی ناوه‌كی نه‌بوو پێویسته زانستی كۆمه‌ڵایه‌تی بێت"(6 ).\nكاك مه‌ریوان له‌سه‌ره‌تاوه بۆخۆی وێنایه‌كی تایبه‌ت بۆ كۆمه‌ڵگا ئه‌كێشێت. وه‌كو خۆی ده‌ڵێت "هه‌موو كۆمه‌ڵگایه‌ك پێكهاتێكی ئاڵۆز و فره‌ڕه‌نگ و فره‌خه‌ونه، زۆر زه‌حمه‌ته كۆمه‌ڵگایه‌ك بدۆزینه‌وه ته‌نها یه‌ك بیر، یه‌ك دید، یه‌ك شێوازی چاوه‌ڕوانی یه‌ك حه‌قیقه‌ت، یه‌ك تێگه‌یشتن بۆخۆی و یه‌ك تێگه‌یشتنی بۆ دونیای ده‌وروبه‌ر به‌ڕێوه‌یببات.".\nبه‌م پێناسه‌یه ئه‌وه‌نده‌ی ئه‌یه‌وێ جه‌خت له‌سه‌ر بیرو بۆچوونه‌كه‌ی خۆی بكاته‌وه‌و، له‌سه‌ره‌تاوه ده‌روازه‌یه‌ك بكاته‌وه بۆشه‌رعیه‌ت دان به‌تێڕوانینێكی به‌رته‌سك، ئه‌وه‌نده پێناسه‌یه‌ك نیه بۆ كۆمه‌ڵگا. چونكه مه‌رج نیه هه‌ر كاتێك جیاوازی بیركردنه‌وه‌و تێڕوانین بۆ ژیان نه‌بوو، ڕاسته‌وخۆ هێڵێكی ڕاست و چه‌پ به‌سه‌ر ئه‌و كۆمه‌ڵگایه‌دا بهێنیت.\nله به‌رواری (4/3/2008) واته ئه‌مساڵ، پڕۆفیسۆر پیته‌ر بێرگه‌ر، به‌شداری كرد له مونازه‌ره‌یه‌كدا كه بۆ چه‌ند كه‌سایه‌تیه‌كی دیاری ئه‌مریكا به‌سترا. له‌لایه‌ن (The Pew Forum on Religion & Public Life) له واشنتۆن دی.سی. له‌و مونازه‌ره‌یه‌دا، پڕۆفیسۆر پیته‌ر بێرگه‌ر ئه‌ڵێت "من له‌گه‌ڵ ئه‌و ڕایه‌دا نیم كه ئه‌ڵێیت ناتوانرێ كۆمه‌ڵگا له‌سه‌ر بنه‌مای فه‌نده‌مێنتاڵ بنیات بنرێ . ده‌توانرێ. ئه‌وه هه‌ر ئه‌و شته‌یه كه ناوی ئه‌نێن تۆتالیتاریزم"(7). كاك مه‌ریوان له‌هه‌ڵه‌دایه پێی وابێ ته‌نها ئه‌و كاته كۆمه‌ڵگا دروست ئه‌بێت كه دیدی جیاواز وجودی هه‌بێت و به‌ئاشكرا بڵێت زه‌حمه‌ته كۆمه‌ڵگایه‌ك بدۆزیته‌وه كه ته‌نها یه‌ك دید و یه‌ك....هتد. بوونی هه‌بێت، له ڕاستیدا ئه‌كرێ كۆمه‌ڵگه‌ی تۆتالیتار یان فه‌نده‌مێنتال نمونه‌ی جددی پێچه‌وانه‌ی پێناسه‌كه‌ی كاك مه‌ریوانه.\nمه‌رج نیه دیارده‌ی فه‌نده‌مێنتالیزم و تۆتالیتاریزم، ته‌نها له‌ناو هێزه ئاینیه‌كاندا هه‌بن، وه‌كو چۆن كه‌سێكی وه‌كو (سید حسێن نه‌سر ) پڕۆفیسۆر له زانكۆی جۆرج واشنتۆن پێی وایه ئه‌و لێكۆڵینه‌وانه‌ی له ئێستادا له‌بواری فه‌نده‌مێنتالیزمدا ئه‌كرێن، سیكۆلاریزمیش وه‌كو هێزێكی فه‌نده‌مێنتال سه‌یر ئه‌كه‌ن و فه‌نده‌مێنتالیزمی ئاینیش وه‌كو به‌رهه‌مێكی مۆدێرنه(8). هاوكات (بێرگه‌ر) هاوڕایه له‌گه‌ڵ (نه‌سر)دا كه هێزه فه‌نده‌مێنتاله‌كان ده‌ركه‌وته‌ی مۆدێرنه‌ن(9)، وه پێی وایه فه‌نده‌مێنتالیزم جیاوازه له ئیسلامی ته‌قلیدی، یا ترادسیۆنال، چونكه ترادسیۆنالی ئیسلامی ئه‌شێ ته‌ساموحی هه‌بێت به‌ڵام فه‌نده‌مێنتالیزم ئه‌وه‌ی نیه(10).\nCategory: بابه‌ته‌كانی كۆشان عه‌لی | Views: 401 | Added by: 2Koshan | پله دانان 0.0/0 | - Rate -ExcellentGoodNot badBadAwful


ئیعجازی زانستی قەدەغەكردنی بە پێوە خواردن و خواردنەوە\nئیعجازی زانستی قەدەغەكردنی بە پێوە خواردن و خواردنەوە\nیەک شەممە, 28 نیسان 2013 01:15\nخودای میهرەبان نیعمەتی ئاینی ئیسلامی بە مرۆڤ بەخشیوە، هەروا موحەمەدیشی (د.خ) بەڕێنیشاندەر ڕەوانە كردووە، دیارە ئەم ئاینەش تاكە ئاینێكە بە تەواوترین شێوە دین و دنیای پێكەوە گرێداوە، گرنگیەكی هاوسەنگی بە ڕۆح و لاشە داوەو هیچیانی بەسەر ئەوی دیدا پەسەند نەكردووە، لەبەر ئەم هۆیەشە فەرمانەكانی چارەسەری تەواو و هەمەگیرن و، بە پێڕەو كردنیان مسوڵمان ژیانێكی هاوسەنگی نێوان رۆح و لاشە دەژی.\nبەڕێزان لەم باسە كورتەدا، لایەنێكی پێوەنددار بە كۆئەندامی هەرس لەمرۆَڤدا دەخەینەڕوو، ئەمەش لەڕێی ئەو فەرموودە پیرۆزانەوە كە لەسەر قەدەغەی خواردن و خواردنەوەوە، بەپێوە، هاتوون، كە زانیاریە پزیشكیە تازەكان سوودی زۆری تەندروستی ئەو فەرمانە مەزنەی پێغەمبەر (د.خ) دەسەلمێنن.\nئەو فەرموودە پیرۆزانەی كە لەسەر بەپێوە خواردن و خواردنەوەوە هاتوون:\nكۆمەڵێك فەرموودە لەسەر بە پێوە خواردن و خواردنەوە هاتوون، هەندێك لەو فەرموودانە قەدەغەی خواردن و خواردنەوە بەپێوە، دەكەن و، هەندێكی تریشیان ڕێ پێدراویی ئەو كارە نیشان دەدەن، ئێمە لێرەدا ئەو فەرموودانە دەخەینە ڕوو و، رای زانایانی مسوڵمانیش لەسەر پێكەوە كۆكردنەوەیان، نیشان دەدەین.\nیەكەم: ئەو فەرموودانەی كە لەسەر قەدەغەی خواردن و خواردنەوە بە پێوە، هاتوون:\nلە قەتادەوە، لە ئەنەسەوە (خوا لێیان ڕازی بێت) لە پێغەمبەری خوداوە (د.خ): “أنه نهى أن يشرب الرجل قائماً قال قتادة: فقلنا: فالأكل؟، فقال: ذاك أشر أو أخبث. (1) واتە: پێغەمبەر (د.خ) ئەوەی قەدەغە كردووە كەسێك بە پێوە بخواتەوە، قەتادە فەرمووی: گوتمان خواردنیش؟ فەرمووی: ئەوە خراپ و پیسترە. لە ئەبی سەعیدی خودریەوە (خ.ر) “أن النبي صلى الله عليه وسلم زجر عن الشرب قائما”(2) واتە: پێغەمبەر (د.خ) بەتوندی فەرمانی بە دووركەوتنەوە لە خواردنەوە بە پێوە كردووە”، لە ئەبی هورەیرەوە، فەرمووی: پێغەمبەری خودا فەرمووی: “لا یشربن أحد منكم قائماً, فمن نسی فلیستقی‌ء“(3) واتە:”كەسێك لە ئێوە بەپێوە نەخواتەوە، ئەوی بیری چوو با خۆی بڕشێنێتەوە”، لە ئەبوو هورەیرەوە ، پێغەمبەر بە پیاوێكی فەرموو كە بە پێوە دەیخواردەوە: “قئ” “بڕشێوە”، گووتی: لم، “بۆچی”؟ فەرمووی: “أتحب أن تشرب مع الهر” “ئایا پێت خۆشە لەگەڵ پشیلەدا بخۆیەوە” گووتی: لا، “نەخێر”، فەرمووی: “فقد شرب معك شر منه, الشیطان“(4) “دە لە پشیلە خراپتر، كە شەیتانە، لەگەڵتدا خواردیەوە”\nلە نەزالەوە، فەرمووی: “أتی علی رضی الله عنه علی باب الرحبە بما‌ء فشرب قائماً, فقال: إن ناساً یكره أحدهم أن یشرب وهو قائم, وإنی رأیت النبی صلی الله علیه وسلم فعل كما رأیتمونی فعلت”.(5) واتە: عەلی هاتە دەرگای ڕەحبە و هەندێك ئاوی پێبوو و بەپێوە خواردیەوە و، فەرمووی خەڵكانێك هەن ئەوەیان پێ ناخۆشە یەكێك لەوان بەپێوە بخواتەوە، وەمن پێغەمبەرم بینیوە ئەوەی كرد كە ئێوە بینیتان من كردم.\nلە ئیبن و عەباسەوە فەرمووی: “شرب النبی صلی الله علیه وسلم قائماً من زمزم“(6). واتە: پێغەمبەر (د.خ) بە پێوە لە ئاوی زەمزەمی خواردەوە”، لە ئیبن و عومەرەوە فەرمووی: “كنا نأكل علی عهد رسول الله صلی الله علیه وسلم ونحن نمشی ونشرب ونحن قیام“(7). لە سەردەمی پێغەمبەردا (د.خ) ئێمە دەمانخوارد لەكاتێكدا دەڕۆیشتین و دەمانخواردەوە لە كاتێكدا بە پێوە بووین” لە گێڕانەوەیەكی تردا: “كنا نشرب ونحن قیام ونأكل ونحن نسعی علی عهد رسول الله صلی الله علیه وسلم“(8). ئێمە لە سەردەمی پێغەمبەردا، دەمانخواردەوە لەكاتێكدا بەپێوە بووین و دەمانخوارد لەكاتێكدا ڕێمان دەكرد.\nلە عەمرو كوڕی شوعەیبەوە، لە باوكیەوە، لە باپیریەوە فەرمووی: “رأیت رسول الله صلی الله علیه وسلم یشرب قائماً وقاعداً“(9). واتە: پێغەمبەرم (د.خ) بەپێوە و بەدانیشتنیشەوە بینیوە كە ئاوی دەخواردەوە”، لە عائیشەوە (خوا لێی رازی بێت) فەرمووی: رأیت رسول الله صلی الله علیه وسلم یشرب قائماً وقاعداً, ویصلی حافیاً ومنتعلاً, وینصرف عن یمینه وعن شماله“(10). واتە: پێغەمبەرم بینیوە كە بەپێوە و بەدانیشتنەوە ئاوی دەخواردەوە، بە پێی پەتی و بە پێڵاوەوە نوێژی دەكرد و بەلای ڕاست و چەپدا سەلامی نوێژی دەدایەوە”، لە ئوم سولەیمەوە: “أن النبی صلی الله علیه وسلم شرب من فم قربە قائماً“(11). واتە: “پێغەمبەر لە دەمی گۆزەیەكەوە، بەپێوە ئاوی خواردەوە”\nبەپێوە خواردن و خواردنەوە لە روانگەی زانستەوە:\nلێكۆڵینەوە پزیشكیە نوێكان هەندێك لە زیانەكانی بەپێوە خواردن و خواردنەوەیان ئاشكراكردووە، دكتۆر عبدالرزاق گەیلانی دەڵێت “خواردن و خواردنەوە بەدانیشتنەوە سوكتر و ئاسانتر و راسترە، لەكاتێكدا لە باری دانیشتندا ئەندامەكانی لەش ئارامگرتوون، گەدە لەباری پشودایە، لەرێگەی دەمی گەدەوە ئاو بە نیانی و سانایی بە دیوارەكانیدا دەچێتە خوارەوە، لەكاتێكدا ئەگەر بە پێوە ئاو خورایەوە ئەوا ئاوەكە لەرێگەی دەمی گەدەوە بەهێز دەڕژێتە بنی گەدەوەو و بە تووندی بەری دەكەوێت، خۆ ئەگەر بەم شێوەیە و بۆ ماوەیەكی درێژ ئەم كارە بەردەوام بێت، ئەوا گەدە شل دەبێتەوە، دادەبەزێت و، خواردن خراپ هەرس دەكات”(12).\nدكتۆر ئیبراهیم راوی دەڵێت: لەكاتی وەستاندا مرۆڤ لە باری شڵەژاندایە و، بۆ ئەوەی بتوانێت كۆنترۆڵی هەموو ماسولكەكانی لەشی بكات و هەردوو كرداری “هاوسەنگی و وەستان” بەپێوە، جێبەجێ بكات، دەزگای هاوسەنگی لە ناوەندە دەمارەكانیدا لە بارێكی كارلێكی توندا دەبێت، ئەوەش كردارێكی ورد و ئاڵۆزە و دەزگاكانی دەمار و ماسولكە لەیەك كاتدا بەشداری تێدا دەكەن، ئەمەش وا لە مرۆڤ دەكات نەتوانێت ئارامی جەستەیی، كە لە گرنگترین مەرجە پێویستەكانی كاتی خواردن و خواردنەوەیە، دەست بكەوێت، بەپێچەوانەوە ئەو ئارامیە مرۆڤ لە كاتی دانیشتندا دەستی دەكەوێت چونكە لەوكاتەدا هەردوو كۆئەندامی دەمار و ماسولكە لە بارێكی ئارام و خاوبونەوەدان، هەستەكان چالاك دەبن، توانای كۆئەندامی هەرس بۆ وەرگرتنی خواردن و خواردنەوە و، نواندنیان بەشێوەیەكی دروست، زیاد دەكات.\nهەروا دكتۆر راوی ئەوە دووپات دەكاتەوە: كە بە پێوە خواردن و خواردنەوە دەبێتە هۆی دروستكردنی پەرچەكرداری دەماریی توند، كە كۆتاییە دەمارییەكانی وێڵە دەمار(Vagus nerve) كە بە ناوپۆشی گەدەدا بڵاوبوونەتەوە پێی هەڵدەستن، وە ئەم پەرچەكردارانە ئەگەر بە جۆرێكی زۆر توند و كتوپڕ رویاندا، ئەوا ئەوكات دەبنە هۆی درووست بوونی كرداری ترسناكی، قەدەغەی دەماریی وێڵە دەمار(Vagal inhibition) كە زیانی زۆر خراپ بە دڵ دەگەیەنێت، بەوەش رەنگە دڵ لەكار بوەستێت و ببێتە هۆی لە هۆشخۆ چوون یا مردنی كتوپڕ.\nهەروەها بەردەوامی لەسەر خواردن و خواردنەوە بەپێوە، بە كارێكی ترسناك لەسەر سەلامەتی دیوارەكانی گەدە دەژمێررێت و، ئەگەری درووستبوونی برین تێیدا زیاد دەكات، چوونكە پزیشكانی تایبەتمەندی تیشك ئەوەیان تێبینی كردووە، كە برینەكانی گەدە لەو ناوچانەدی گەدەدا زۆرن، كە دەكەونە ژێر كاریگەری بەركەوتنی پارو و خواردنەوەكانەوە، بەجۆرێك كە 95%ی كۆی حاڵەتەكانی برینی گەدە پێك لەو شوێنانەدا درووست دەبن. بەهەمان شێوە كرداری هاوسەنگیی لەكاتی وەستاندا لەگەڵ گرژبوونی ماسولكەیی سورێنچكدا هاوكات دەبێت، ئەمەش رێ لە ئاسان رۆیشتنی خواردن بۆ ناو گەدە دەگرێت و، هەندێك جار ئازارێكی بەهێز درووست دەكات كە لەگەڵیدا فرمانی كۆئەندامی هەرس تێكدەچێت، بەمەش مرۆڤ ئارامی و دڵنیایی كاتی خواردن و خواردنەوە لە دەست دەدات(13).\nلایەنی ئیعجازیی فەرموودە پیرۆزەكە:\nوەك لە سەرەتادا باسكرا، هەندێك لە فەرموودە پیرۆزەكان قەدەغەی خواردن و خواردنەوە بەپێوە دەكەن و هەندێكی تریان لە كاتی پێویستدا رێ بەو كارە دەدەن، لەو ئاڕاستەكردنەشدا پێشدەستیەكی زانستی گەورە هەیە، ئەوەتا ئەمڕۆ زانست ئەوە دەسەلمێنیت كە بەردەوام بوون لەسەر بەپێوە خواردن و خواردنەوە گرفتی زۆری تەندروستی درووست دەكات و، ئەو كارە هەڵەیە و لەگەڵ یاسا تەندرووستیەكاندا نەگوونجاوە.\nدەئێستا ئێوە بڕیار بدەن، كێ ئەو هەواڵەی لەو سەردەمی دواكەوتنی زانستیەدا، بە پێغەمبەری خوداگەیاند (د.خ)؟ بێگومان ئەوە بەڵگەیەكی ئاشكرایە لەسەر راستێتی پێغەمبەرێتی موحەممەد (د.خ) و، ئەو هەواڵانەش كە رایگەیاندوون هەموو “وەحی”ن و خودای مەزن بەهۆی جبریلی ئەمینەوە، بۆسەر دڵی باشترین نێردراوی خۆی دابەزاندوون، تا ببێتە رێنیشاندەری جیهانیان.\n(1) – أخرجه مسلم في صحيحه3/1600, برقم: 2024.\n(2) – أخرجه مسلم في صحيحه 3/1601, برقم: 2025.\n(3) – أخرجه مسلم في صحيحه 3/1601, برقم: 2026.\n(4) – أخرجه الدارمي في سننه 2/162, برقم: 2128, وصحح إسناده حسين سليم أسد في تعليقه على سنن الدارمي.\n(5) – أخرجه البخاري في صحيحه 5/2130, برقم: 5292.\n(6) – أخرجه البخاري في صحيحه 5/2130, برقم: 5294, ومسلم في صحيحه 3/1601, برقم: 2027.\n(7) – أخرجه الترمذي في سننه 4/300, برقم: 1880, وصححه الألباني في مشكاة المصابيح 2/471, برقم: 4275.\n(8) – أخرجه الدارمي في سننه 2/162, برقم: 2125, وقال حسين سليم أسد في تعليقه عليه: إسناده جيد.\n(9) – أخرجه الترمذي في سننه4/301, برقم: 1883, وحسنه الألباني في مشكاة المصابيح 2/742, برقم: 4276.\n(10) – أخرجه النسائي في سننه 3/81, برقم: 1361, وأبو داود في سننه1/232, برقم: 653, وصححه الألباني في صحيح أبي داود 1/128, برقم: 608.\nلێرەدا مەبەست لە فەرموودەكەی دایكی ئیمانداران، عائیشە (خوا لێی رازی بێت) ئەوەیە كە: “هەندێك جار پێغەمبەر (د.خ) بەپێوەو هەندێك جاریش بە دانیشتنەوە ئاوی خواردۆتەوە، بەهەمان جۆریش هەندێك جار بە پێی پەتی و هەندێك جاریش بە پێڵاوەوە نوێژی كردووە” بەڵام ئێمە بۆ نزیك بوونی دەقی فەرموودەكەو وەرگێڕانە كوردیەكەی وشەی “هەندێك جار “مان دانەناوە.\n(11) – أخرجه الدارمي في سننه 2/162, برقم: 2124, وقال حسين سليم أسد في تعليقه عليه: إسناده حسن\n(12) – الحقائق الطبية في الإسلام, للدكتور عبد الرزاق الكيلاني, ص 154.\n(13) – النهي عن الشرب والأكل واقفاً, للدكتور محمد نزار الدقر.


دهۆك.. دوو رۆژه چالاكوانێكی مه‌ده‌نی رفێنراوه‌و چاره‌نووسی دیارنییه\nئێواره‌یه‌كی دره‌نگی رۆژی 26 ی ئه‌م مانگه مسته‌فا بامه‌ڕنی چالاكوانی مه‌ده‌نی و ڕۆژنامه‌نووس له گه‌ڕه‌كی نه‌ورۆزی پارێزگای دهۆك له‌لایه‌ن هێزێكی مه‌ده‌نییه‌وه ده‌ڕفێنرێت و تا ئێستاش چاره‌نوسی به نادیاری ماوه‌ته‌وه.\nله راگه‌یاندراوێكدا سه‌نته‌ری میترۆ بۆ داكۆكی له مافی ڕۆژنامه‌نووسان سه‌لامه‌تی گیانی ئه‌و ڕۆژنامه‌نوسه‌ی خسته ئه‌ستۆی هێزه ئه‌منییه‌كان و داواش ده‌كات هه‌رچی زووه چاره‌نوسی دیاری بكرێت.\nپێشتر و له لێدوانێكی ڕۆژنامه‌وانیدا برایه‌كی مسته‌فا بامه‌ڕنی ڕایگه‌یاندبوو: كه ئێواره‌یه‌كی دره‌نگی رۆژی شه‌ممه 26 ی ئایار له كاتێكدا براكه‌ی له‌گه‌ڵ چه‌ند هاوڕێیه‌كی بووه چوار كه‌سی مه‌ده‌نی چه‌كداری نه‌ناسراو براكه‌یان ڕفاندووه.\nبه‌یاننامه‌كه‌ی سه‌نته‌ری میترۆ ئاماژه‌ی به‌وه‌كردوه كه ئه‌و ڕۆژنامه‌نوسه له كه‌ناڵی وار تی ڤی به‌رنامه‌یه‌كی به ناوی پۆستی پێشمه‌رگه هه‌بوه.\nهه‌روه‌ها له به‌یاننامه‌كه‌دا هاتووه: ئه‌و ڕۆژنامه‌نوسه به توندی ڕه‌خنه‌ی ئاڕاسته‌ی ده‌سه‌ڵاتداران و كه‌می خزمه‌تگوزارییه‌كان كردوه‌و، هاوڕێكانیشی ده‌ڵێن چه‌ند ڕۆژێك له‌مه‌وبه‌ر له پۆستێكیدا له تۆڕی كۆمه‌ڵایه‌تی فه‌یسبووك به شێوه‌ی ڕاسته‌وخۆ باسی له گرانبوونی نرخی به‌نزین و كێشه‌ی هاوڵاتییانی سنوره‌كه‌ی كردبوو.\nهه‌روه‌ها نوسیویه‌تی: له‌لایه‌ن چه‌ند كه‌سێكه‌وه هێرشی ناڕه‌وا ده‌كرێته سه‌رم و ده‌یانه‌وێت ئه‌ژماره‌كه‌م له تۆڕی كۆمه‌ڵایه‌تی دابخه‌ن به‌ڵام من كۆڵناده‌م و به‌رده‌وامده‌بم له وتنی ڕاستییه‌كان.\nجێی ئاماژه‌یه ئه‌مه یه‌كه‌م جار نییه چالاكوانان و ڕۆژنامه‌نوسان بێ سه‌روشوێن ده‌كرێن و بێ بڕیاری دادگا و له‌لایه‌ن كه‌سانی مه‌ده‌نییه‌وه به زه‌بری چه‌ك ده‌ڕفێنرێن.\n464 جار خوێندراوەتەوە


منداڵان له‌ئێَران له ته‌مه‌نی چوار سالیه‌وه ده‌ست به كرێكاری ده‌كه‌ن\nیه‌ک شه‌مه 5 پووشپه‌ڕ 2722\n، هه‌ر مرۆڤێكی ژیر ته‌مه‌نی ١٨ساڵ كه به مه‌به‌ستی په‌یداكردنی داهات سه‌رگه‌رمی كار بێت به‌منداڵانی كرێكار ده‌ناسرێن. به‌ووته‌ی ئه‌و سایته‌ی َسازمانی نێونه‌ته‌وه‌ی كار، نزیكه‌ی ٥١٢ملیون منداڵ كه١٥٣ملیونیان له به‌ینی ٥-١٤ساڵ ته‌مه‌نیانه،سه‌رقاڵی كاركردنن.\nبه‌ڵام پشكی ئێران له‌و سه‌ر ژمێرییه چه‌نده؟\nبه‌پێی ڕاپۆرتی بنكه‌ی ئینترنێتی شفقنا، فاتمه‌ی قاسم زاده،نوێنه‌ری كومیته‌ی هاوكاری تۆری منداڵانی كرێكاری سه‌ر جاده‌یی ئێران،به‌پێی ئاماری سه‌رژمێری كه بنكه‌ی لێكۆڵینه‌وه‌ی مه‌جلیس له ساڵی رابڕدوو كردویانه ده‌ڵێت، كه نزیكه‌ی ٣ملیۆن و ٢٦٥هه‌زار منداڵی ئێرانی له خوێندن بێبه‌شن. به ووته‌ی ناوبراو ئه‌توانین بڵین كه‌زیاتر له ٣میلیون له‌و مندالانه،ئه‌وانه‌ن كه كار ده‌كه‌ن و له خوێندن بێبه‌شن.له به‌رامبه‌ر ئه‌و سه‌رژمێریه‌دا،سایتی عه‌رسه‌ی سێهه‌میش ده‌ڵێت: مندالانی كرێكار له ئێران زیاتر له یه‌ك ملیۆن و ١٢٠هه‌زارن. هه‌روه‌ها ڕۆژنامه‌ی ئێبتكار سی ساڵ له‌مه‌وپێش نووسی كه ڕێژه‌ی منداڵانی كرێكار دووملیوێن و٥٠٠ هه‌زار كه‌سه.\nبه‌ڵام بۆچی سه‌رژمێریه‌كی ناڕون له‌باره‌ی منداڵانی كرێكاره‌وه هه‌یه؟ په‌ریسا كاكایی، داكۆكی كار له مافی منداڵان ده‌ڵێت: هیچ كام له رێكخراوه‌كانی داكۆكیكار له مافه‌كانی منداڵان به‌رپرسیارێتی نه‌گرتۆته ئه‌ستۆ كه لێكۆلینه‌وه بكات له باره‌ی چۆنیه‌تی ژیانی منداڵان و سه‌رژمێریه‌كی دروست و روون له‌و باره‌وه ئاشكرا بكات.\nئه‌و له درێژه‌دا ده‌ڵیت: ئه‌و ڕێژه‌ی كه ئێستا له‌به‌ر ده‌ستدایه، سه‌رژمێریه‌كی پڕش و بڵاوه كه له لایه‌ن رێكخراوه مه‌ده‌نیه‌كان وشاره‌زایان و زور جاریش ریكخراوه‌كانی ده‌وڵه‌تی به‌ده‌ست كه‌وتوه. زۆر جار به لێكۆلینه‌وه‌ی شاره‌زایان و داكۆكیكاران له مافه‌كانی منداڵان له سه‌رژمێریدا به‌كار ده‌به‌ین. به‌ڵام باسه‌كه ئه‌وه‌یه كه ئه‌وانه سه‌رژمێریه‌كی وورد نین تا بتوانین پشتیان پێببه‌ستین و هه‌ڵیان سه‌نگێنین.\nڕۆژین محمدی، كه ماوه‌یه‌ك له‌ڕێگه‌ی یه‌كێك له ڕێكخراوه‌كانی مه‌ده‌نی هاوكاری منداڵانی له شاری رێی ده‌ست پێكردوه، ده‌ڵێ له‌گه‌ڵ ئه‌وه‌ی كه سه‌رژمێریێكی ته‌واو له‌به‌ر ده‌ستدا نییه، پیێوایه ژماره‌ی منداڵانی كرێكار به‌هۆی خراپی باری ئابوریه‌وه ڕوو له زیاد بوونن.ئه‌و ده‌ڵی: كێشه‌ی كۆمه‌لایه‌تی و خراپی باری ئابوری خێزانه‌كان هۆكارن بۆ زیادبوونی منداڵانی سه‌رجاده‌یی. له لایه‌كی تره‌وه نه‌بوونی سیاسه‌تێكی دروست بو پاراستنی خیزان له وڵاتێكی وه‌ك ئێران هۆكار گه‌لێكن بۆ زیادبوونی منداڵانی كار. له‌گه‌ڵ ئه‌وه‌شدا خێزانه ئه‌فغانیه‌كان له ئێران وه‌ك په‌نابه‌ری نایاسای و رێگه پێنه‌دراو ژیان به‌سه‌ر ده‌به‌ن و ناچارن منداڵه‌كانی خۆیان بنێرنه بازاڕی ڕه‌شی كاره‌وه. به گوته‌ی سایتی عه‌سری نوێ،كۆمه‌ڵه‌ی گشتی نه‌ته‌وه یه‌كگرتوه‌كان له ساڵی ١٩٨٩(١٣٦٨)به كۆی ده‌نگ، كۆنۆانسیونی داكۆكیكردنی له مافی منداڵان په‌سه‌ند كرد. ماده‌ی ٣٢ی ئه‌م كۆنوانسیۆنه،وڵاتانی ئه‌ندام ئه‌ركدار كردوه له هه‌ر جۆره كه‌ڵك وه‌رگرتنێكی خراپ و كارلێكێشانه‌وه‌ی ئابوری له‌منداڵان خۆ بپارێزن و ده‌بێت مافی گه‌شه‌سه‌ندنی وشیاری ، جه‌سته‌ی، سایكۆلۆژی، كۆمه‌ڵایه‌تی هه‌موو منداڵان دابین بكات. ئه‌م كۆنوانسیۆنه له لایه‌ن ڕژیمی ئاخوندیه‌وه واژوو كراوه. جێی ئاماژه‌یه كه به پێی بڕیاری كۆنوانسیۆن ١٣٨ی رێكخراوی نێونه‌ته‌وه‌ی كار،په‌سه‌ند كراوی ساڵی ١٩٧٣،كه‌مترین ته‌مه‌نی بۆكار كردنی منداڵان له ١٥_١٨ساڵ له‌به‌ر چاو گرتوه. له‌كاتێكدا كه له‌ته‌مه‌نی خوێندنی ئیجباریدایه نابێت كاربكات . ماده‌ی ٧٩ی یاسای كار ده‌ڵێت: كاركردن به منداڵانی خوار ١٥ساڵ ڕێگه پێنه‌دراوه. به‌پێی ئه‌و ڕاپۆرته، یاسای كاركردنی تاك له به‌ینی١٥_١٨ساڵ كه‌ته‌مه‌نی لاویه‌تیه وكار بۆ ئه‌وان یاساییه. له‌هه‌مان كاتدا،شایه‌نی باسكردنه كه به‌پێی ماده‌ی ١٨٨یاسای كار، كاركردن له‌ماڵه‌وه به منداڵان و به‌پێی بڕگه‌ی١٩٦، كاركردنی منداڵان له كارخانه‌ی بچوك كه كه‌متر له ده نه‌فه‌ر بگرێ ڕێگه پێدراوه. به پَی ڕاپۆرتی كه‌مپه‌ینی نێونه‌ته‌وه‌ی مافی مرۆڤ له ئێران و به ووته‌ی بنكه‌ی سه‌رژمێری ئێران، ڕێژه‌ی به‌شداری ئابوری منداڵان ١٠تا١٤ساڵ، ٢/٩له‌سه‌د ڕاگه‌یێندراوه. له‌م باره‌وه، به‌پێی ڕاپۆرتی بنكه‌ی ئینترنێتی شقفنا، فاتمه‌ی قاسم زاده،ئه‌ندامی كومیته‌ی هاوئاهه‌نگی تۆڕی یاریده‌ی منداڵان كارو سه‌رجاده‌یی له ئێران، پێی وایه كه منداڵانی كرێكار له كۆمه‌ڵگای ئێران له ته‌مه‌نی چوار ساڵیدا ده‌ست به كار ده‌كه‌ن. به پێی ڕاپۆرتی هه‌واڵده‌ری ئیلنا،جاوید سوبحانی،داكۆكیكار له مافه‌كانی منداڵانی كرێكار، ووتویه‌تی كه منداڵان وه‌كوو هێزی هه‌رزان وجێگره‌وه‌و وه‌كوو زیادكرنی تێچووی به‌رهه‌مهێنان وكێشه‌ی یه‌كه‌ی به‌رهه‌مهێنان ئه‌ژمار ده‌كرێن.\nئیحسان به‌شیر،ئه‌ندامی كۆمه‌ڵه‌ی منداڵانی كرێكار و سه‌رجاده‌یی، له‌م باره‌یه‌وه به ئیلنا ده‌ڵێ كار به‌و منداڵانه ده‌كه‌ن كه له باری یاساییه‌وه ناتوانن داوای مافه‌كانی خۆیان بكه‌ن.به وته‌ی ناوبراو كرێكارێك له خراپترین شێوه‌ی كاریدا ده‌توانی به‌پێی یاسا سودمه‌ند بێت له بیمه و بوون به ئه‌ندام له دامه‌زراوه ناحكومیه‌كان. به‌ڵام منداڵان به‌هۆی كه‌م ته‌مه‌نی و نه‌بوونی وشیاری له‌و باره‌وه ناتوانن ئه‌و داوایه‌یان له خاوه‌ن كار هه‌بێت. ڕۆژین محمدی له باره‌ی كارگه‌لێك كه منداڵان ده‌یكه‌ن، ده‌لێت:كاری ئاشكرای منداڵان له ئێران، تایبه‌ت وده‌ستفرۆشییه. هه‌روه‌ها كاركردنیان له كارخانه‌كان كه ١٠ كه‌س زیاتر كاری تێدا ناكات ڕێگه پێنه‌دراوه. كارخانه‌ی ماڵان ،یان كوره خانه‌كان له‌م باره‌وه.\nئایا مه‌رجه‌كانی كاری بۆ منداڵانی كچ وه‌ك منداڵانی كوڕ تێدایه؟\nڕۆژین محمدی به ئاماژه‌به هه‌ندێك له‌و كارانه‌ی كه منداڵانی كچ ده‌یكه‌ن، له‌وانه‌یه هه‌ڵگری پێناسه‌ی كاری منداڵ نه‌بێت، چۆن هێندێك، كاری ماڵه‌وه بۆ ژنی كرێكار حیساب ناكه‌ن و كاری پاككردنه‌وه‌ی ماڵ و ئاگا لێبوونی منداڵیش به‌كار ناژمێرن. له هه‌ل و مه‌رجێكی وادا كه كۆمه‌ڵگا ناتوانی ڕێگری له كه‌ڵكوه‌رگرتن له منداڵ بكات، هه‌وڵ ده‌ده‌ن كه بۆ سود وه‌رگرتنی زیاتر له منداڵان به تایبه‌ت منداڵانی كچ هۆیێك بدۆزنه‌وه بۆ ئه‌وه‌ی كچان وه‌كو كاڵای جینسی موعامه‌له‌ی پێوه بكه‌ن ته‌نانه‌ت له شوێنی كاریش. ئه‌م كاره وای كردوه كه چوونیان بۆ بازاڕی به‌دڕه‌وشتی په‌ره‌تر بستێنێت. ئاماری غه‌یره فه‌رمی ئه‌وه ده‌رده‌خات كه ته‌مه‌نی ئه‌وانه‌ی ئه‌و كاره ده‌كه‌ن له١٤ بۆ١٠ ساڵ كه‌م بێته‌وه.\nله‌گه‌ڵ ئه‌م مه‌سه‌له‌یه‌دا،هه‌ل ومه‌رجی منداڵانی كرێكار له ئێران چۆنه؟\nهه‌ندێك جار هۆكاری ئه‌وه‌ی كه منداڵ ده‌بێت كار بكه‌ن به‌خیوكه‌رێكی خراپه، واته ئه‌و كه‌سانه‌ی به ناوی سه‌رپه‌رست كه دایك و باوكه توانای ئاگالێبونی منداڵه‌كانیان نیه چونكه بۆخۆیان له لایه‌نی ده‌رونی و ته‌ندروستیه‌وه له به‌شی زیان لێكه‌وتوان ده‌ژمێرێن. بۆ نمونه تووشی ماده‌ی هۆشبه‌ر یان ئه‌ڵكۆڵین .\nئه‌مه وای كردوه كه منداڵه‌كانیان بچنه بازنه‌ی كاره‌وه. ئه‌م منداڵانه له هه‌لومه‌رجێكدا ژیان به‌سه‌ر ده‌به‌ن كه مه‌جبورن كار بكه‌ن تاوه‌كو هاوكاری سه‌رپه‌رسته‌كانیان بكه‌ن. هه‌روه‌ها ده‌بێ هه‌وڵ بده‌ن كه خۆیان له ژینگه‌یه‌كی نا ته‌ندروست پێبگه‌ێنن. له لایه‌كی تره‌وه منداڵانێك هه‌ن كه به هۆی خراپی باری ئابورییه‌وه مه‌جبوری كاركردن بوون تا هاوكاری خێزانه‌كانیان بكه‌ن، كه ئه‌مانه جیاوازن له ئه‌وانیتر. به‌ڵام ئه‌و شته‌ی كه ئیمه ده‌توانین بیخه‌ینه ڕوو ئه‌وه‌یه كه منداڵانی كار له هه‌ل و مه‌رجی جۆراوجۆر و جیاوازدا ده‌ورانی ستانداردی منداڵیان به‌سه‌ر ده‌به‌ن. نمونه‌كانی ده‌ورانی ستانداردی منداڵان به پێی كۆنواسیۆنی مافه‌كانی منداڵان به شێوه‌یه‌كی ڕوون دانراوه و له‌وانه‌ش مافی خوێندن و یاری كردن و مافی به‌شداری كردن له بڕیاره‌كان كه په‌یوه‌ندی به ژیانی ئه‌وانه‌وه هه‌یه.\nڕێکه‌و 2013-02-05 10:44:24\nبه‌شی ( وتار )


دوبارەبوونا دیرۆکێ و نەراسته‌خۆ قەبوولکرنا چالاکی یا پاسوورێ - دارکا مازی\nدوبارەبوونا دیرۆکێ و نەراسته‌خۆ قەبوولکرنا چالاکی یا پاسوورێ\nپه‌كه‌كه ب رێیا سۆتنا دارستانان، کارگەھان و په‌قاندنا ترومبێلان دخوازیت بێژیت شه‌ر ل باكور یێ به‌رده‌وامه\nدوھی سپێدێ تەقینا بۆمبەکێ ل گوندێ شاویشا «گولەچێ» یێ گرێدایی باژێرێ «پاسوورێ» ببوو مژارا نووچەیان، ئەم ھەموو ل هیڤیا داخویانییەکێ بووین، ھەر چ نەبیت پێدڤی بوو باسکێ پەکەکێ تشتەک لسەر تەقینێ گۆتبا. ژ بەر ڤێ چەندێ ژی مە چ شرۆڤە نەکرن، لێ بەلێ پەکەکێ چ داخویانی نەدان، مه‌دیایا سەر ب پەکەکێ ڤە، نەراستەوخۆ ئەڤ روودانه قەبوول کر، د ھەمان دەم دا ژ بۆ وان کەسێن ژیانا خوە ژ دەست دایی ژی «کو بشێن بێژن حەقێ ڤانا مرنە» کەفتنە د ناڤ ھەولێن گه‌له‌ك مەزن دا.\nمه‌دیایا سەر ب پەکەکێ ڤە «ئۆزگوور پۆله‌تیکا و نووچە جوان» دخواستن ناسنامەیێن کەسێن ژیانا خۆ ژ دەست دایی ئاشکرا بکەن، دگۆتن ئەو کەسێن مرین جەردەڤانێن خانەنشینن و میتێن دەولەتێ نە، وەک ھەرجار ژ زارێ چاڤکانیێن نەدیار خواستن خۆ مافدار ببینن و دەست ب چێکرنا نووچەیێن درەو کرن.\n«نووچە جوان» وه‌ھا د نڤیسیت: «ل گۆر زانیاریێن ھەرێمی یێن ب دەست مە کەفتی، د ڤان ھەیڤێن بوھارێ دا، ھندەک کۆمێن خۆفرۆشا خۆ رێكئێخستبوو«.\n«نووچە جوان» بوویەرێ د وارێ دیرۆکی دا ژی ژبیر ناکەت و وەھا دبێژیت: «ئەڤ خۆفرۆشه د سالێن 1990ێ دا ھاتبوونه رێکخستن وان کارێ سیخۆریێ دكر، هه‌روه‌ها بەشداری د ئۆپەراسیۆنا، ژن کۆژی و لەش فرۆشیێ دا د کرن» و ھەروەھا ل سەر مالپەرێن تۆرێن جڤاکی ژی دگۆتن: «ئەڤ کەسه چەتەنە، جەردەڤانن حەقێ وان کوشتنە و مە تۆلا خۆ ڤەکر».\nھەرچەنده پەکەکێ ب فەرمی ئەڤ روودانه قەبوول نەکربیت ژی، لێ دیار بوو کو ئەڤ بوویەرە پەکەکێ ئەنجام دا یە، ئەڤ بوویەرە نەلێکدانا د ناڤبەرا کوردان و دەولەتا ترکیێ دا یە، به‌لكو کوشتنا کورد و کوردی یه، مه‌دیایا پەکەکێ ب ڤێ چه‌ندێ دخوازیت شه‌رعیه‌تێ بده‌ته کوشتنا کوردان.\nھەلبەت ل سەر شاشییا کو «کورد کوردی» بکوژیت، «مەلا مستافا بارزانی» یێ نەمر ب کورتی وەھا دگۆت: «کوردێن باش دوژمنان دکوژن، گەر کوردێن نەباش ژی ئەم بکوژین، چ کورد نامینن«.\nبۆچی کورد ژ بۆ دیمۆکراتیکرنا ترکیێ بمرن؟\nد ڤی شەری دا کی باشە کی خرابە، بابەتەکە دانوستاندنه‌كا درێژ بۆ دڤێت، د ناڤا شەرێ پەکەکێ یێ 42 سالی دا یێن پتری هه‌موویان مرین، یێن پتری هه‌موویان مال و مولکێ خۆ ژ دەست دایی، یێن پتر ئێتیم و سێوی ماین و بێ زارۆک ماین ئەم کورد ب خۆ بووینە، یێن گوندێن وان وێران بووین کورد بووینه، د ناڤا باژارێن وان دا خەندەک ھاتینه کۆلان، ئەم کورد بووینه، د چالاکیێن برسیبوونێ دا دیسا ئەم کورد دمرین، یێن ب مینان پارچە دبن، هه‌ر ئەم کورد بووینه و یێن گوند و رەزێ وان دھێنە بۆردومان کرن دیسان هه‌ر ئەم کورد بووینه.\nژ بۆ خزمەتکرنا دەولەتا ترک ل دەستپێکێ ئۆجالان و چەکدارێن ب وی ڤە گرێدایی، ھەر رۆژ ده‌لیڤه‌یا خزمەتێ ژ دەولەتا ترکێ دخوازن، پاش ژی ھەر ئەو دلسۆزێن خزمەتکرنا دەولەتا ترک ئانکو پەکەکه، رادبیت ب تۆھمەتا خزمەتکرنا دەولەتا ترک، گوندیێن هەژار یێن کورد دکوژیت، مخابن تراژیدی د ڤێرە دا یە، ژ بەر کو ھەردو ئالی «پەکەکە و جاش» ژی د خزمەتا دەولەتێ دا نە، ھەردو ئالی ژی بەرەڤانیێ ژ ترکیێ دکەن، ھەتا ئۆجالان د سالا 2014ێ دا دەما پێڤاژۆیا ئاشتیێ دھاتە گەنگەشە کرن دگۆت: «ئەم دشێین گەریلایان د ناڤا سیستەمێ ترکیێ دا ب سپایێ ترک ڤە گرێدەین و ئەڤ چەندە ژی دێ دەولەتا ترکیێ گەلەک ب ھێز کەت».\nئەم دشێین بێژین کو جاشاتی یا گوندان و نه‌رینێن ئۆجالانی یێن ل بن سیبه‌را ترکیێ، ژێده‌را خۆ ژ ئێک هزرێ وەردگرن، ھەردو ژی خەباتێ دکەن کو ئێکەتییا دەولەتا ترکیێ پارچە نەبیت و بەلاڤه نه‌بیت، جوداهییا د ناڤبەرا وان دا تنێ هزرا هه‌ڤپشكه د باسکێ چەپ و راست دا، نە تشتەکێ دی یە.\nکوشتنا 5 کوردان نەسەرکەفتنا پەکەکێ یە و پەکەکە ڤێ چەندێ ژ ھەموویان باشتر دزانیت\nگەر وەک دھێتە باسکرن، ئەڤ کەسە جاش ژی بن، لێ کوشتنا 5 کوردان نەسەرکەفتنا پەکەکێ یە و پەکەکە ڤێ چەندێ ژ ھەموویان باشتر دزانیت. پەکەکە ڤێ ژ بۆ خۆ وەک ئامرازەکێ پرۆپاگاندێ ب کار دئینیت، ئەو چالاکییێن کو چ مه‌دیا ل سەر نائاخڤن، تیمێن تۆلڤەکەر دبێژن: مە ئەو چالاکی ئەنجام دا یە، سۆتنا دارستانان، کارگەھان و ترومبێلان، ھەمان ئه‌و تیم خۆ ب بەرپسیار ژێ دده‌نه دیاركرن.\nپەکەکە دخوازیت ب ڤی شێوازی وەسا خۆ نیشان بدەت کو ل باکور شەر یێ بەردەوامە، لێ بەلێ ل ترکیێ و باکورێ کوردستانێ چ شەر نینە، ئارمانجا شەرێ پەکەکێ ھەم د وارێ ستراتیژی ھەم ژی د وارێ تەکتیکی دا بێ رامان بوویە، پەکەکە دا کو ڤێ بێ رامان بوونا خۆ ڤەشێریت، ب ناڤێ «چالاکیێن ئینتیحاری، چالاکی یێن برسیبوونێ»، کەسێن سڤیل ب ناڤێ خۆفرۆش و جاش دکوژیت، لێ دیسان نەشێت خۆ ژ بەرپرسیارەتیێ رزگار بکەت.\nمرن دێ ھەموو دژبەران بێدەنگ کەت\nل رۆژا 31 ئادارێ ل دەڤەرا بازیدێ یا سەر ب ئاگریێ ڤە، گەریلایان ب ناڤێ «سەما کۆچەر» چالاکییەکا ئینتیحاری ئەنجام دا، ئەڤ چالاکی یە د مه‌دیایا ترکیێ دا نەھاتە باسکرن، لێ ھاتە گۆتن کو ئەڤ چالاکی یە گەریلایا ژن یا ب ناڤێ «سەما کۆچەر»، ئەنجام دا یە، دیسا مرن ھاتبوو پیرۆز کرن، لەورا ژی کەس نەشیا باسێ ڤێ مرنێ بکەت، مرن چێببوو و ھەر کەس بێدەنگ ببوو.\nژ بەر کو ئەگەر مرن هەبیت ل وێرێ بەدەل ھەیە، یێ بەدەلێ بدەت دشێت ھەموو بریاران بدەت، یێن ژ ھەموویان راستتر ئەون و پێدڤییە ھەر کەس گوهداریا وی بکەت، ئانکۆ مرن نە ژ بۆ شکاندنا دوژمنی دهێتە بکارئینان، بەلکو ئامرازەکە داکو کوردان پێ بێدەنگ بکەن، بەهرا پتر یا نڤیسەر، رۆشه‌نبیر و سیاسەتمەداران ژی، ژ بەر گۆمانێ و بەرژەوەندیێن خۆ نەشێن ل بەرانبەری ڤێ زڤرۆکا دەستھلاتداریێ و مرنێ راوەستن، بۆ نموونه ئه‌و ل دەمێ خەندەکان بێدەنگ بوون، ل بەرانبەر سیاسەتا شاش یا ھەلبژارتنان، بێدەنگ بوون، ل بەرانبەر سەرۆک پەرەستیێ بێدەنگ بوون و ئەم دزانین کو ئه‌و دێ بەرانبەر ڤێ روودانا پاسوورێ ژی بێدەنگ مینن.\nگەلۆ د دەمەکێ وەھا ھەستیار و مەترسیدار دا، چ رامان ژ بۆ کوشتنا کوردان ھەیە؟\nب راستی ژی ئەڤ بوویەرا پاسوورێ ژ بەر وان ئه‌گه‌رێن مە ئاماژه پێ دایی بوویەرەکا نە د جهێ خۆ دا یە، یا راستی نەروودانە به‌لكو چالاکییا پەکەکێ یە، هه‌گەر مرۆڤ ب چاڤێ سیاسەتا رۆژانە ژی بەرێ خۆ بدەتێ، ئەڤ چالاکی یە دکەڤیتە د خزمەتا دەولەتا ترکیێ دا، د ڤی دەمێ ھەستیار دا گەل ل بەرانبەر «یاسایا ئینفازێ» یا پەرلەمانێ ترکیێ پەسەند کری، دخوازیت بکەڤیتە د ناڤا لێگەرەکێ رایا گشتی دا، ئەڤێ چالاکێ تنێ دەستێ دەولەتێ بهێز کر.\nد دەمەکی دا کو ھەموو جیھان ل سەر ڤایرۆسا کۆرۆنا کەفتییە پارپارێ و پاشەرۆژەکا نەدیار دھێتە دیتن، ل باشوور و رۆژئاڤایا کوردستانێ ژی قەدەرا ھەموو کوردان کەفتییە بن مەترسییەکا مەزن، ل باکور و رۆژھەلاتێ کوردستانێ کورد ب تنێ ماینە، کورد ماینە ل سەر بەختێ دەولەتێ، بێ خۆدانن، بێ دەرفەتن و بێ سەمیانن، گەلۆ د دەمەکێ وەھا ھەستیار و مەترسیدار دا، چ رامان ژ بۆ کوشتنا کوردان ھەیە.


شێوازی دابەشكردنی موچەی ئەم مانگە دیاری دەکرێت | تۆڕی هەواڵی سلێمانی\nHome›هەواڵ›کوردستان›شێوازی دابەشكردنی موچەی ئەم مانگە دیاری دەکرێت\nدوابەدوای بڕیاری لێبڕینی لە %21 موچەی سەرجەم وەزارەتەكان، لەم هەفتەیە یاخود سەرەتای هەفتەی داهاتوو وەزارەتی دارایی بە فەرمی داوای لیستی نوێی موچە لە وەزارەتەكان دەكات و دەستبە دابەشكردنی موچە دەكرێت، هاوكات شێوازی لێبڕینی لە%21 لە كۆی گشتی موچە دەبێت نەك پلە و ساڵی خزمەتی فەرمانبەران.\nبە گوێرەی ئەو زانیاریانەی كە لە سەرچاوەیەكی وەزارەتی داراییەوە بە SNN دراون، ئەوە خراوەتەڕوو، لە ئێستادا وەزارەتی دارایی سەرقاڵی ئامادەكارییە بۆ ئەوەی بە نوسراوێك داوا لە سەرجەم وەزارەت و دەستەكان بكات، بە گوێرەی بڕیاری لێبڕینی لە%21 كۆی گشتی موچەكانیان لیستی موچەیان بۆ بنێرن و لەوێش وردەكاری بكرێت، بۆیە پێدەچێت لەم هەفتەیە یاخود سەرەتای هەفتەی داهاتوو ئەو نوسراوە بگاتە وەزارەتەكان.\nئاماژەی بەوەشكرد، ئەوە یەكلا بووەتەوە كە هەر فەرمانبەرێك لە 300 هەزار دینار كەمتری هەیە هیچ بڕە پارەیەك لە موچەكەی نابڕدرێت، بەڵام لێبڕینی لە %21 لەو موچەخۆرانەوە دەستپێدەكات كە موچەكانیان لە 400 هەزار دینار بەرەو سەرەوەیە لەمەشدا ڕەچاوی پلەی فەرمانبەر و ساڵانی خزمەتی موچەخۆر ناكرێت بەڵكوو ئەو لە %21 لە كۆی گشتی موچە دەبڕدرێت كە لە %5 وە دەستپێدەكات بۆ لە %21 ئەو موچەخۆرانەشی بە پلەی تایبەت خانەنشینكراون ڕاستەوخۆ لە %50ی موچەكەیان لێدەبڕدرێت.\nسەرچاوەكەی وەزارەتی دارایی زانیاری زیاتری خستەڕوو، ئەو لیستەی ئامادە دەكرێت بۆ موچە، موچەی مانگی شوباتی پێدابەشدەكرێت بەجۆرێك ئەو فەرمانبەرانەی موچەكانیان لە سەرو 300 بۆ 400 هەزارە بڕی لە%5 لە كۆی موچەكانیان دەبڕدرێت و موچەخۆرانی 400 بەرەو سەر تا 500 بڕی لە%7 و لە 500 بەرە سەر تا 600 بڕی لە %9 و لە 600 بەرەو سەر تا 700 بڕی لە %11 و لە 700 بەرەو سەر تا 800 بڕی لە %13 و لە 800 بەرەو سەر تا 900 بڕی لە%15 و لە 900 بەرەو سەر تا یەك ملیۆن بڕی لە %17 و ئەوانەشی موچەكانیان لە سەرو ملیۆنێكەوە بڕی لە%21 لە كۆی گشتی موچەكانیان دەبڕدرێت.\nسەرچاوەكەی وەزارەتی دارایی ئەوەشی وت: “لە ئێستادا سەرجەم بانکەكانی هەولێر و سلێمانی و دهۆك و هەڵەبجە و شار و شارۆچكەكانی دیكە پارەی پێویستیان تیادایە” بەڵام ئەم پارەیە نەسریە و داهاتی وەزارەتە جیاجیاكانە و بۆ موچە دابەشناكرێت مەگەر لە حاڵەتێكدا حكومەت بڕیار بدات ئەو پارەیە بۆ موچە دابەشبكرێت، بۆیە مانگانە موچەی وەزارەتەكان راستەوخۆ لە بانكی هەرێم وەردەگرین و دابەشدەكرێت بەسەر موچەخۆراندا.


یه‌که‌مین تره‌یله‌ری وه‌زی سێیه‌می زنجیره‌ی stranger things به‌ژێرنووسی کوردی\n1583 جار بینراوە\nکوردسینه‌ما-یه‌که‌مین تره‌یله‌ری وه‌رزی سێیه‌می زنجیره‌ی stranger things بڵاوکرایه‌وه، که یه‌که‌م ئه‌ڵقه‌ی وه‌رزی نوێی\nزنجیره‌که له به‌رواری ٤/٧/٢٠١٩ په‌خش ده‌کرێت.\nئه‌م زنجیره‌یه له‌لایه‌ن تۆڕی به‌ناوبانگی نێتفلیکس به‌رهه‌مهێنراوه و پێشووتر له ساڵانی ٢٠١٦ و ٢٠١٧ دوو وه‌رزی به‌دوای یه‌کی لێ په‌خشکرا و\nسه‌رکه‌وتنێکی باشی به‌ده‌ست هێنا به‌هۆی جیاوازی و سه‌رنجڕاکێشی زنجیره‌که.\nڤیدیۆ : به‌ژێرنووسی کوردی بینه‌ری تره‌یله‌ره‌که‌یبن\nیه‌که‌مین تره‌یله‌ری وه‌زی سێیه‌می زنجیره‌ی stranger things بڵاوکرایه‌وه، که یه‌که‌م ئه‌ڵقه‌ی وه‌رزی نوێی زنجیره‌که له به‌رواری ٤/٧/٢٠١٩ په‌خش ده‌کرێت.\nئه‌م زنجیره‌یه له‌لایه‌ن تۆڕی به‌ناوبانگی نێتفلیکس به‌رهه‌مهێنراوه و پێشووتر له ساڵانی ٢٠١٦ و ٢٠١٧ دوو وه‌رزی به‌دوای یه‌کی لێ په‌خشکرا و سه‌رکه‌وتنێکی باشی به‌ده‌ست هێنا به‌هۆی جیاوازی و سه‌رنجڕاکێشی زنیره‌که.\n  (ڕێگا) لەسەر ڕێگا دەستی پێکرد\n  تۆڕێکی نوێ بەرهەم دەهێنرێت بە ناوی HBO MAX\n  وردەکاری تەواو دەربارەی داهاتی فیلمی "Joker"\nچیرۆكی هه‌ستبزوێن (657)\nخەیاڵی زانستی (208)\nکورتە فیلم (26)


پەیامێک بۆ هەموو سیاسی و نوخبەو ڕۆشنبیر و نوسەران لە هەرێم - پەرەگراف\nپەیامێک بۆ هەموو سیاسی و نوخبەو ڕۆشنبیر و نوسەران لە هەرێم\nنووسینی: شاسوار عەبدولواحید\nهەموومان دەزانین تێكڕای حیزبەکانی تر سیاسەت دەکەن، وە ئەگەر رەش بکەن بە سپی و سپیش بکەن بە رەش، ئەوا چاوەڕوانکراوە لەحیزب و لە سیاسی کوردی تەقلیدی، بەڵام پرسیارێک لە نوخبە و دەنگ و قەڵەمە ئازادەکان دەکەم کە حەز دەکەم بە ویژدانەوە وەڵام بدەنەوە!\nئایا رێکەوتنی پارتی لەگەڵ سەدرییەکان تاوانە و خراپترە (کە ٢٥ خاڵە و بە تەنها یەک خاڵیشی باسی بەرژەوەندی کورد و هاوڵاتی کوردی نەکردووه و وە هیچ کام لە ئێوە ئاگاداری رێکەوتنە ژێر بە ژێرەکە نەبوون تاوەکوو لە میدیا دزەی پێکرا)، یان رێکەوتنی ئێمە لەگەڵسەدرییەکان و سونەکان کە ١٧ خاڵمان پێواژۆ کردوون و بە ئاشکرا هەمووتان ئاگاداری رێکەوتنەکەن کە تێکڕای خاڵەکان لە بەرژەوەندی هاوڵاتییان و قوتی خەڵک و موچە و بەنزین و بژێوییە!! هه‌روه‌ها چەندین خاڵی تیایە تایبەت بە ئازادی و بە دەستگیرکردنی بکوژانی خۆپیشاندەران و نەمانی میلیشیا و چەک لە دەرەوەی دەوڵەت و هەروەها تەواوی خاڵەکانیتریش تایبەتن بە خەڵک!!\nپرسیارێک بۆ هەموو حیزبەکانی یەکێتی و یەکگرتو و کۆمەڵ و گۆڕان و ئەو کەسایەتییانەی کە خۆیان بە سەربەخۆ ناو دەبەن یاخود ئەوبەرێزانەی کە بەراستی سەربەخۆ و بێلایەنن، ئایا لەسەر ئەو رێکەوتنەی پارتی کردتانە هەرا؟ بۆچی بێدەنگ بوون؟ بۆچی یەکێتی کە پێیوایەئێستا ناکۆکە لەگەڵ پارتی نەیوێرا بە یەک وشە لەسەری قسە بکات؟ بۆ حیزبەکانیتر و سیاسییەکان و نوخبە بێدەنگن بەرامبەر پارتی کە رێکەوتنی کردوە لەسەر پۆستی سەرۆک کۆمار، بێئەوەی یەک خاڵ هەبێت لە بەرژەوەندی کورد!!\nمن وەڵامەکەی دەزانم بۆ حیزبە سیاسییەکان و هەندێک بە ناو سیاسی بێدەنگن بەرامبەر پارتی و دژی نەوەی نوێن! چونکە هەم بەرژەوەندیان هەیە لەگەڵ پارتی و هەمیش پێیانوایە پارتی شەر دەکات لەسەر پۆست و بەرژەوەنەی خۆی و پێیانوایە ئەمە هیچ زەرەرێکی بۆئەوان نییە وەک حیزبی سیاسی و هەروەها کەسایەتی سیاسی.\nبەڵام دژی جوڵەکەی نەوەی نوێ بوون کە جوڵەیەکی ئەخلاقی و سیاسیی و عاقڵانە بوو، چونکە دەزانن خاڵەکانی نەوەی نوێ شەرە لەسەرقوتی خەڵک و بەرژوەندی هاوڵاتییان و نمونەیەکی جیاواز و نوێی حیزبایەتی و سیاسەتە کە بچیتە بەغداد بڵێیت هیچ پۆستم ناوێت بەڵكومافی خەڵکم دەوێت، بۆیە ئەو حیزبانە دژی ئێمە بوون.\nبەڵام پرسیارەکەم ئەوەیە، نوخبە و خەڵکانی بێلایەن و سەربەخۆ و خاوەن هەڵوێست و ئازا (ئەگەر چی دەزانم بە داخەوە وردە وردە ژمارەیان کەم بۆتەوە)، بۆچی ئەمانە بێدەنگ بوون؟ بۆچی هێزێکی وەک نەوەی نوێ خۆی نەفرۆشتوە و پۆستی وەرنەگرتوە و دیفاع لە خەڵك وبەرژەوەندی هاوڵاتییان دەکات، کەچی ئێوە بێدەنگن؟ وەڵامەکەی بۆ ئێوەی ئەزیز و خوێنەر جێدەهێڵم.\nئێمە جوانترین ھەڵوێستمان تۆمارکرد لە دوای روخانی سەدام و ٢٠٠٣وە، ئەمە فەخر و شانازییە هەتا هەتایە بۆمان دەمێنێتەوە و لە هەرچی بانگەشەی هەڵبژاردنە باسی دەکەین کە ئێمە ئەو هێزەین چەندین کورسی پەرلەمانی عێراقمان هەبوو. بەڵام لە بری هەڵپەی پۆست و وەزارەتو بەرژەوەندی، داوای مافی خەڵکمان کرد.


Kurdipedia - دەقی راگەیێندراوەکەی بەرهەم ساڵح، سەرۆککۆماری عێراق سەبارەت بە کوژرانی قاسم سلێمانی و ئەلموهەندیس\n📝 دەقی راگەیێندراوەکەی بەرهەم ساڵح، سەرۆککۆماری عێراق سەبارەت بە کوژرانی قاسم سلێمانی و ئەلموهەندیس | Grupp: Dokument | Artiklarna språk: 🏳 کوردیی ناوەڕاست\nدەقی راگەیێندراوەکەی بەرهەم ساڵح، سەرۆککۆماری عێراق سەبارەت بە کوژرانی قاسم...\nبەو پەڕی دڵگرانی و ماتەمینییەوە هەواڵی شەهیدبوونی هەردوو سەرکردە شەهید حاج ئەبومەهدی موهەندیس، جێگری سەرۆکی دەستەی حەشدی شەعبیحەشدی شەعبی و شەهید حاج قاسم سولەیمانی-م پێگەیشت، کە رۆڵێکی گرنگ و کارایان گێڕا لە بەگژاچوونەوەی گرووپی تیرۆریستی داعشداعش و ئەو جەنگەیان زۆر خۆنەویستانە و بە وێنایەکی جوانەوە بردەوە.\nئێمە ئیدانەی ئەو هێرشە دووژمنکارییە دەکەین کە فەرماندە ئەمنییەکانی حکومەتی عێراق دەکاتە ئامانج کە بێ گومان کاریگەری ئەمنی لەسەر عێراق و ناوچەکە دەبێت کە خوانەخواستە ئەگەر عاقڵمەندان دەنگی هەرە بەرزی چارەسەکردن نەبن و هەوڵی نەهێشتنی کاریگەری ئەو هێرشە دووژمنکارییە نەدەن کە هەڕەشەیە لەسەر ئاشتی ناوچەکە و عێراق.\nداوا لە هەموو لایەک دەکەین کە دان بەخۆدا بگرن و دەنگی عەقڵ و ژیری زاڵ بکەن و بەرژەوەندی باڵای نیشتمانی بخەنە پێشەوە.\nلەم دۆخە هەستیارەدا ئەرکمانە یەکێتیمان بپارێزین و ریزەکانمان یەک بخەین و جیاوازییەکان بە کاتی وەلا بنێین لە پێناو پارێزگاریکردن لە بەرژەوەندی نیشتمانی باڵا و پارێزگاریکردن لە سەروەری عێراق و ئاسایشەکەی، وڵات و گەلەکەی لە کارەسات و ململانێی چەکداری بپارێزن کە بۆ چوار دەیەیە وڵاتی گیرۆدە کردوە و تا ئێستاش پاشماوەی برینەکانی سارێژ نەبووە.\nشکۆمەندی و نەمری بۆ شەهیدان و ئەوانەی کە خۆێنی خۆیان بەخشی لە پێناو عێراق و پارێزگاریکردن لە زەوییەکەی، داواکارین لە یەزدان هەمووان بەر رەحمەت و بەزەیی خۆی بخات و ئارامی و سەبووریش بە کەسوکاریان ببەخشێت.\nبەرهەم ساڵحبەرهەم ساڵح، سەرۆککۆمار\n#حەشدی شەعبی | #داعش | #بەرهەم ساڵح | #03-01-2020 |\n📅 Publication date: 03-01-2020\n➕ Tillagt av ( Benaz Jola ) på Jan 3 2020 7:57PM\n👌 Den här artikeln har granskats och släppts av (Hawrê Baxewan) på Jan 3 2020 8:32PM\n✍ Denna post nyligen uppdaterats med ( Hawrê Baxewan ) om : Jan 3 2020 8:32PM\n👁 Denna post har tittat 1,232 gånger


له زاخۆ كۆنفرانسێك بەناونیشانی (فۆلکلۆری کوردی، ئەدەب، زمان، مێژو، جڤاک و کەلەپور) بەڕێوەچو\n2022-05-12 [12:45 PM]\nدوێنێ چوارشەمە رێکەوتی (١١/٥/٢٠٢٢) بە ئامادەبونی نوێنەری وەزارەتی خوێندنی باڵا وتوێژینەوەی زانستی، د. ژاڵە سعید خطاط بەڕێوەبەری گشتی فەرمانگەی توێژینەوە و پەرەپێدان، لە هۆڵی زانست لە زانکۆی زاخۆ شەشەمین کۆنفرانسی نێودەوڵەتی دەستیپێکرد کە بۆ ماوەی دو ڕۆژ بەردەوام دەبێت و نزیکەی (٩٠) توێژینەوە لەلایەن توێژەرانی هەر چوار پارچەی کوردستان پێشکەش کراوە، لە بوارەکانی فۆلکلۆری کوردی و ئەدەب و زمان و مێژو و چڤاک و کەلەپور.\nلەسەرەتاى کۆنفرانسەکەدا وتەی د. ناظم سلێمان سەرۆکی زانکۆی زاخۆ پێشکەشکرا، دواتر د. ژاڵە سعید خطاط وتەیەکی پێشکەش کرد کە تیایدا دواى گەیاندنى سڵاو و ڕێزی وەزیری خوێندنی باڵا وتوێژینەوەی زانستی بە ئامادەبوانی کۆنفرانسەکە دەستخۆشی لە ڕێکخەرانی کۆنفرانسەکە کرد.\nبەڕێوەبەری گشتی فەرمانگەی توێژینەوەو پەرەپێدان ڕایگەیاند: زمانە مرۆييه‌كان و خوێندنیان سەنگێکی زۆر گرنگیان هەیە لە ژیانی مرۆڤداو به یەکێک لە كۆڵه‌كانى پەیوەندی و تێکەڵبونی کۆمەڵایەتی لەنێوان مرۆڤەکاندا داده‌ندرێن، هه‌ر لەسەر بنەمای زمان و ئەدەبی زارەکی و گۆڕینیان بۆ سیمبوله‌كانى نووسین، یەکەمين گروپه کۆمەڵایەتييه‌كان لە میزۆپۆتیمییا (دۆڵى دو ڕووبار) هاتنه كايه‌وه، هه‌ر له‌پێناو پاراستنيشيان نزیکەی هه‌شت هه‌زار ساڵ له‌مه‌وبه‌ر و تا ئه‌مڕۆش دامەزراوە پەروەردەيى و فێركارييه‌كان و بونيادنانه مرۆييه‌كان داده‌مه‌زرێن، له‌به‌رئه‌وه‌ى کەلتوور و زمان و ئه‌ده‌بيات و دواتريش ئينتماى مێژويى به‌هادارترين سەرچاوە مرۆییەکانى كۆمه‌ڵگه‌ن، به‌جۆرێك ونبونیان به‌واتاى لەدەستدانی یادگه‌ى کۆمەڵایەتی و تايبه‌تمه‌ندێتى نەتەوەیی. له‌گه‌ڵ ئه‌وه‌شدا لە ئەنجامی جیهانگه‌رايى و میکانیزمەكانى كه سنور و كه‌لتوره‌كان ده‌به‌زێننن، ده‌بينين ئه‌ده‌بيات و زمانەكان به‌گشتى و به‌تايبه‌تيش زمانه ناجيهانييه‌کان ڕوبه‌ڕوى هەڕەشە ده‌بنه‌وەو له‌وانه‌يه مه‌ترسيى له‌نێوچونيشيان له‌سه‌ر بێ له مه‌وداى درێژدا، به‌جۆرێك كه ئەگەری ئەوە هەیە کۆمەڵگه دەرفەتی پێشکەوتن و سه‌ربه‌خۆيى له‌ده‌ست بدات و ببێته هۆى شێواندنی کەلەپوری كه‌لتوريى و يادگه‌ى به‌كۆمه‌ڵى كۆمه‌ڵگه، ئه‌مه جگه له هه‌ڕه‌شه بۆ سه‌ر تايبه‌تمه‌ندێتى شوناسه‌كان و شێوازه‌كانى بيركردنه‌وه و ده‌ربڕين له خودى تاك.\nهەر لە وتەکەیدا د. ژاڵە سەعید وتى: لەم نوانگەیەوە، كارى له‌پێشينه‌ى دەوڵەت و دامەزراوەکانی به پله‌ى يه‌كه‌م بریتییە لە هه‌وڵى خوڵقاندنى ناسنامەیەکی گشتگیر بۆ دانیشتوانەکەی، کە تێیدا زمان و ئه‌ده‌بيات و نەریت و که‌لتورەکەیان ده‌پارێزێ لەڕێگەی دامه‌زراوه په‌روه‌رده‌ييه‌كانى، به‌جۆرێ کار له‌سه‌ر چاندنى به‌هاكانى هاونيشتمانيبون لە قەوارەی تاكه‌كانى کۆمەڵگەکەدا ده‌كا بە ئامانجی دروستکردنی هاونيشتمانيى و ناسنامه‌ى هاونيشتمانیبون كه هه‌مو تاكه‌كانى كۆمه‌ڵگەو گروپه‌كان له‌يه‌ك كۆده‌كاته‌وەو له قۆناغى پێش ده‌وڵه‌ت (قۆناغى كلاسيكى) ده‌يانگوازێته‌وه بۆ قۆناغى ده‌وڵه‌ت و پرۆژه نوێخوازييه‌كه‌ى.\nزیاتر وتیشى: لە تۆژینەوەیەکی ئەکادیمیدا کە چەند ڕۆژێک پێش ئێستا لەسەر بەهاکانی هاونيشتمانيبون بڵاوکراوەتەوەو داتاکانی (41) پرۆگرامى خوێندنى له کۆی گشتی 100 پرۆگرامى خوێندن شيكردۆته‌وه، تۆژینەوەکە دەریخستوه کە (دابەزینی گه‌وره لە ئاستی تيشك خستنه سه‌ر بەهاکانی هاونيشتمانيبون تایبەتمەندییەکی زاڵی لەسه‌ر پرۆگرامه‌كانى خوێندن بوه له عێراق، جگه له هه‌رێمى كوردستان. به‌ڵكو به‌هاكانى هاونيشتمانيبون وه‌ك: دادپه‌ره‌وه‌ريى و لێبورده‌يى و لێپرسينه‌وه ته‌نها له 17 شوێن له كۆى 1812ى لاپه‌ره‌ى خوێندنى سه‌ره‌تايى باسى لێكراوه، ئه‌مه جگه له زۆر نزميی ئاستى گشتى ئەم به‌هایانە كه له‌نێوان (1.06- 8.52٪) بوه لە کۆی 5,459 لاپەڕەی کتێبەكانى پرۆگرامى خوێندن).\nبۆیە ئەم جۆرە تۆژينه‌وه ئەکادیمیيانە لەبوارە جۆراوجۆرەکانی تۆژينه‌وه مرۆييه‌كان ئاماژە بەوە دەکەن کە پێویستە کاری زیاتر بکەین بۆ پته‌وكردنى سەرچاوەکانی بەهێزيی شوناسی کورديمان و بەهێزکردنی ئه‌و شوناسه‌ی کە کۆمان دەکاتەوە، بەئامانجی پاراستنی هه‌بونى سیاسیمان و تايبه‌تمه‌ندێتييه‌كانى شوناسيمان كه له نه‌ته‌وەو گه‌لانى ترمان جياده‌كاته‌وه.\nبەڕێوەبەرى گشتى توێژینەوەو پەرەپێدان ڕاشیگەیاند: بنه‌ماى پرۆسەی خوێندنی باڵا ئەوەیە کە گرنگی بە كاركردن له‌سه‌ر شوناسى قوتابی و خوێندکار دەدا لەڕێگەی زمان و بەهاو بيروڕا هاوبەشەكان سەبارەت بە خودی مرۆڤ و خێزان و کۆمەڵگه‌و دەوڵەت، بە جۆرێک کە یارمەتیدەر بێ لە دیاریکردنی گۆشەکانی بیرکردنەوەی و سه‌ربه‌ستى خۆى و هەروەها پاراستنی باوەڕ و بەها و بۆچونه‌كانى له ئێستا و ئاينده‌دا.\nهه‌روه‌ها ئه‌و ديارده و گۆڕانکاریيه نێوده‌وڵه‌تييه خێرايانه‌ى لە جيهانى هاوچەرخی ئێمەدا ڕو دەده‌ن لەساى شۆڕشی ته‌كنۆلوجيا و زانيارييه‌كان، دامەزراوەکانی خوێندنی باڵا وه‌ك له‌خۆگرى سه‌ره‌كى ئه‌و كه‌سانه‌يه كه كار له‌سه‌ر زمان و ئەدەب و مێژو و فۆلکلۆر ده‌كه‌ن، ده‌خەنه به‌رده‌م چه‌ندين ئاڵنگاريى مه‌زن، کە ڕەنگە دیارترینیان بریتی بێ لە گەڕان به‌دواى بنیادنانی پرده ئەکادیمييه‌كان لەنێوان واقیعی ناوخۆیی و کەلتوری و له‌نێوان چون بەرەو جیهانگه‌رايى و ئاسۆ فراوان و دوره‌ده‌سته‌كانى، هاوکات دامەزراوەکانی خوێندنی باڵا لەسەر پلۆرالیزمی فيکری دامه‌زراوه، ئه‌مه‌ش پێويستى به تايبه‌تمه‌ندى نه‌رمى نواندن و خۆگونجاندنه به ئامانجى تێگه‌يشتن له پرسه کۆمەڵایەتییەکان و چاره‌سه‌ركردنيان، به‌جۆرێ لە بەرژەوەندی پاراستنى شيرازه‌ى کۆمەڵایەتی و کەلتوری بێ بەگشتی لە چوارچێوەیەکی هاوسەنگی کارلێککردنێکی پۆزەتیڤ و به‌ئاگا  لە داخوازیيەکانی جيهانى ئەمڕۆ و جيهانى سبەی. ئەم جۆرە ئامانجه‌ش هەمیشە لەلایەن وەزارەتەوە هه‌وڵى به‌ديهێنانى بۆ دراوه، بە تایبەتیش لەڕێگەی پێشخستنى ده‌رهاويشته‌كانى خوێندنی باڵا و بایەخى شێلگيرانه‌ى بە تۆژینەوەی زانستی. له‌به‌رئه‌وه‌ى زمان و ئەدەب بە تایبەتی و بواره‌كانى زانستە مرۆييه جۆراوجۆرەکان بەگشتی لە بازنەی بنیاتنانی نەتەوەدا ئاوێته ده‌بن و، ئەو ئاوێنە ڕاستگۆيه‌یە کە ده‌بێته ئامرازى ڕەنگدانەوەی سیمای شارستانییانێتى هه‌ر نەتەوەیەک بە نەتەوەی کوردیشەوە.\nلە کۆتایی وتەکەیدا د. ژاڵە سەعید جارێکى دیکە بەناوى وەزیرى خوێندنى باڵا و توێژینەوەى زانستى سوپاسی هەمو ئەوانەى کرد کە سه‌رپه‌رشتى ڕێكخستن و سەرپەرشتنی ئەم کۆنفرانسەيان كردوه و هیوای سەرکەوتنی بەردەوامى بۆ خواستن.


له‌لایه‌ن: - مونا ڕزگار - به‌روار: 2021-06-18-16:43:00 - کۆدی بابەت: 1645\nتەمەنی نائومێدی پێگەیەکی گرنگی هەیە لە ژیانی خانماندا، تەمەنی نائومێدی بۆ زۆرێک لە خانمان جێگەی نیگەرانییە.\nتەمەنی نائومێدی بەشێکی ئاساییە لە پیری، کاتێک دەچیتە تەمەنی ٤٠ ساڵ بەرەو سەرەوە جەستەت هۆڕمۆنی (ئیستڕۆجین) کەمتر بەرهەم دەهێنێت و بەم شێوەیەش ئیتر ناکەویتە سوڕی مانگانەوە، کاتێکیش کە سوڕی مانگانە وەستا واتە خانمەکە چووەتە ناو تەمەنی نائومێدییەوە.\nتەمەنی نائومێدی بە سێ هەنگاوو ڕوودەدات\nپێش تەمەنی نائومێدی\nلەناو تەمەنی نائومێدیدا\nزۆرێک لە خەڵکی بەهەڵە تەمەنی نائومێدی تێکەڵ دەکەن لەگەڵ تەمەنی پێش نائومێدیدا، و تەمەنی نائومێدی کاتێکە کە خانمێک دەست دەکات بە دەستپێکردن بەناو ئەو تەمەنەدا.\nهەندێک نیشانەی پێش ڕوودانی تەمەنی نائومێدی\nلەکاتی پێش گەیشتنە تەمەنی نائومێدی، جەستە دەست دەکات بە کەمکردنەوەی هۆڕمۆنی (ئێستڕۆجین) و ئەم کارەش یەک تا دوو ساڵێکی پێ دەچێت، و تا کاتێک کە ڕێژەی هۆڕمۆنی کەسەکە بە خێرای دێتە خوارەوە، تەمەنی پێش نائومێدی دەکرێت دە ساڵ پێش تەمەنی نائومێدی دەست پێ بکات.\nئەم ڕووداوە بە زۆری لە تەمەنی ٤٠ ساڵیدا دەست پێ دەکات، بەڵام هەندێک لە خانمان لە ٣٠ ساڵییەوە دەچنە ناو تەمەنی پێش نائومێدییەوە، پزیشکان دەڵێن کە ئەگەر خانمێک ١٢ مانگ نەکەوێتە سوڕی مانگانەوە بۆ جارێکیش ئەوە چووەتە ناو تەمەنی نائومێدییەوە.\nنیشانەکانی تەمەنی نائومێدی چییە؟\nوەرینی قژ: بەهۆی گۆڕانکاری هۆڕمۆنەکانەوە خانمەکە قژی تەنک دەبێت و دەوەرێت.\nزیادبوونی کێش: خانمان تووشی زیادبوونی کێش دەبن بەتایبەت لەناوچەی سک و کەمەردا و تەنها چارەسەریش وەرزشکردنە گرنگترین وەرزشیش یۆگا و پیادەڕەوییە بۆ ئەم حاڵەتە.\nشکانی نینۆکەکان: بەهۆی کەمبوونەوەی ئاو لە جەستەدا و نەمانی شێداری جەستە نینۆکەکان دەشکێنەوە.\nکێشەی خەو: دووچاری کێشەکانی خەو دەبنەوە و خەویان تێکدەچێت، ئەگەر هەر خانمێک ئەم کێشەیەی هەبوو واباشە کە دوورکەوێتەوە لە خواردنی چا و ماددە کافاینەکان.\nهەستیاری: لەوانەیە لەچەند شوێنێکی جەستەدا دووچاری هەستیاری ببنەوە\nسوتانەوەی زمان: لەوانەیە تووشی سوتانەوەی زمان ببیت بۆیە گرنگە کە ئاگاداری ڕێژەی ئاسنی جەستەت بیت.\nکەمبوونەوەی حەزی سێکسی: لەوانەیە ناخۆشترین نیشانە بێت و نەتوانیت زاڵ بیت بەسەرخۆتدا و ببێتە کێشەی ژیانی هاوبەشیت.\nوشکبوونەوەی زێ: لە هەر پێنج خانمێک یەکێکیان دووچاری وشکبوونەوەی زێ دەبن و هۆکارەکەشی لەوانەیە بێزاربوونیان بێت لەکاتی سەرجێی و خەوتن لەو ژوورەدا ئەویش بەهۆی کەمبوونەوەی حەزی سێکسی، چارەسەری ئەم حاڵەتە بەکارهێنانی شێدارکەرەوەیە بۆ زێ و نەهێڵانەوەی بە وشکی.\nکێشەکانی پووک: زۆرینەی خانمان لەم تەمەنەدا دووچاری کێشەکانی پووک دەبنەوە، ئەگەر ئەم کێشەیەتان بۆ هاتە پێشەوە سەردانی پزیشکی ددان بکەن.\nماندوویەتی: زۆرینەی خانمان لەم ماوەیەدا ماندوون و چارەسەری ئەم حاڵەتەش ئەوەیە کە ڕۆژانە ٢٠ خولەک سەرخەوێک بشکێنن.\nگۆڕانکاری دەروونی: بەهۆی گۆڕانکاری هۆڕمۆنەکانەوە، گۆڕانکاری دەروونیش ڕوودەدات لە خانمەکەدا.\nکەمبوونەوەی بیروهۆش: بیروهۆشت بە باشی کار ناکات و شتت بیردەچێتەوە، واباشترە بۆئەوەی لەم کێشەیە دووربیت ڕۆژانە شتە گرنگاکان بنوسیتەوە.\nسەرگێژخواردن: کەمی ڤیتامین B9 و B12 دەبنە هۆی سەرگێژخواردن واباشە بڕێکی باش سەورە بخۆیت بەتایبەت بڕۆکلی.\nکۆڵۆنی وروژاو: کە تێیدا سکت با دەکات و غازاتت دەبێت، بۆ نەهێشتنی ئەم حاڵەتە باشتر وایە دوورکەویتەوە لە بنێشت جوین و خواردنەوە گازدارەکان و سەرمابوون و قەلەقی.\nکۆنتڕۆڵ نەکردنی میز: لەوانەیە زۆر جار نەتوانیت کۆنتڕۆڵی میزەڵدانت بکەیت و کۆنتڕۆڵی میزت بکەیت واباشترە کە وەرزشی تایبەت بە ناوچەی حەوز ئەنجام بدەیت و ئەگەر حاڵەتەکەش زۆربوو سەردانی پزیشک بکە.\nعارەقکردنەوەی شەوانە: بۆ ئەوەی دووربیت لەم حاڵەتە هەوڵبدە کە پێش خەوتن خۆت نەشۆیت.\nناڕێکی لێدانی دڵ: بۆ کەمکردنەوەی ئەم حاڵەتە دوورکەوە لەو خواردنەوانەی کە کافاینیان تێدایە و هەروەها وازهێنان لە جگەرەکێشانیش.\nخەمۆکی: ڕێجیم کردن و دابەزاندنی کێش و هەروەها خواردنی ئەڤۆگادرۆ دەتوانن یارمەتیدەربن و ڕێژەی هۆڕمۆنی (سیرۆتۆنین) بەرزبکەنەوە کە هۆڕمۆنی دڵخۆشییە.\nئازاری مەمک: ئازاری مەمکت دەبێت تاکاتێک بە تەواوی ئیتر سوڕی مانگانەت نامێنێت و جەستەت هۆڕمۆنی ئیستڕۆجین بەرهەم ناهێنێت.\nسەرئێشە: هەموو ڕۆژێک نزیکەی سێ لیتر ئاو بخۆرەوە تاکوو سەرئێشەت نەمێنێت.\nکێشەکانی کۆئەندامی هەرس: بە خواردنی خۆراکی تەندروست و خواردنەوەی بڕێکی زۆری ئاو کێشەکانی کۆئەندامی هەرست نامێنێت.\nپوکانەوەی ئێسکەکان: بۆ ئەوەی دووربیت لەم حاڵەتە هەفتەی ٣ بۆ ٤ جار وەرزشی تایبەت بە ئێسک و ماسولکەکان بکە.\nگۆڕانی بۆنی جەستە: ئەمە کێشەیەکی زۆر باوە و پێویست ناکات زۆر نیگەران بیت و بەردەوام بەدوای چارەسەر بیت و بۆنی گران بکڕیت، و هەڵبدە زوو زوو خۆت بشۆیت.\nخورانی پێست: خوران و زبری پێست کێشەیە و بۆ چارەسەری ئەم کێشە هەوڵبدە دووربیت لە تیشکی خۆر و بۆ چوونە دەرەوە دژە خۆر بەکاربهێنە.\nسوڕی مانگانەی ناڕێک: سوڕی مانگانەی ناڕێک و بوونی خوێنی زۆر یاخود خوێنی کەم نیشانەیەکی ترە.\nسەرمابوون: لەوانەیە زۆر جار لەناوەوە گەرمات بێت و بەڵام دەست و قاچت سارد بێت و هەندێک جاریش لەرزت هەبێت.\nکێشەکانی خەو: تێکچوونی خەو و ڕاچڵەکین لە خەو و عارەقکردنەوەی زۆر لەخەودا.\nبابه‌ته په‌یوه‌ندیداره‌كان به : تەمەنی نائومێدی و نیشانەکانی


زانکۆی ڕاپەڕین - زەمالەی ئێملی بۆتمی لە فەرەنسا بۆ خوێندنی ماستەرو بەکالۆریۆس\nزەمالەی ئێملی بۆتمی لە فەرەنسا بۆ خوێندنی ماستەرو بەکالۆریۆس\nبڵاوکراوەتەوە لە 12 کانونی دووەم 2017 . سەردانەكان: 1271\nلە دوای دامەزراندنیەوە لە ساڵی ١٨٧١ پەیمانگای زانستە سیاسیەکانی فەرەنسا (ساینسس پۆ) زەمالەی ئێملی بۆتمی ئامادە کردووە بۆ وەرگرتنی باشترین خوێندکارە نێودەوڵەتیەکان لەدەرەوەی یەکێتی ئەوروپا. زەمالەی ئێملی بۆتمی دەبەخشرێتە ئەو خوێندکارانەی کە پڕۆفایلەکەیان لەگەڵ مەرجە سەرەکیەکانی ڕێگە پێدانی پەیمانگای زانستە سیاسیەکان و پێویستیەکانی کۆرسەکانی دەگونجێت.\nسۆڕبۆن پاریس سیتی ( USPC) یەکێکە لە سەرەکیترین گروپی زانکۆکانی فەرەنسا کە پێكدێت لەچوار زانکۆی پاریس و چوار دامەزراوەی توێژینەوەی خوێندنی باڵای ئاست تایبەت کە زانکۆی ساینسس پۆ لە خۆدەگرێت کە بەرزی کواڵێتی یەکەکانی توێژینەوە ڕوانگەی جیهانی (USPC) دەستەبەردەکات و سەرجەم پسپۆڕیەکان لەخۆدەگرێت و ڕەنگدانەوەی خواستی هاوبەشی دامەزرێنەرەکانیەتی بۆ توێژینەوە دەربارەی سەرەکیترین ئەو کێشانەی کە ڕووبەڕووی سەردەمەکەمان دەبێتەوە. ئامانج لە پڕۆگرامی نێودەوڵەتی ماستەری (USPC) بریتیە لەباشترکردنی توێژینەوەو ڕاهێنان لەسەرئاستی نێودەوڵەتی بەوەرگرتنی خوێندکارە بەتواناکان لەخوێندنی ماستەر.\n* خوازیاری یەکەمجار بێت.\n* لەوڵاتانی دەرەوەی یەکێتی ئەوروپا بێت و وڵاتەکەی لەناو یەکێتی ئەوروپادا باجەکانی تۆمارناکات.\n* لە خوێندنی ماستەر یان بەکالۆریۆس وەرنەگیرابێت.\nئەو خوازیارانەی کە شیاونین بۆ پێشکەشکردنی داواکاری:\n* خوازیاری نەرویجی و سویسری.\n*ئەو خوازیارانەی کە هەڵگری دوو ڕەگەزنامەن و یەکێکیان هی وڵاتانی یەکێتی ئەوروپایە.\n* بڕوانامەی هاوبەش: تەنها خوازیارانی ئەو ىروانامە هاوبەشانەی خوارەوە شیاون :\nبڕوانامەی هاوبەش لە ڕاگەیەندن لە زانکۆی (پەیمانگای زانستە سیاسیەکان / زانکۆی کۆلۆمبیا)\nبڕوانامەی هاوبەشی نێوان (پەیمانگای زانستە سیاسیەکان / زانکۆی فودان) لە پسپۆڕی کاروباری جیهانی لە ئاسیا –ئەوروپا (تەنها هاوڵاتی سینی)\n*خوێندکارانی دکتۆرا (توێژینەوە)\n*خوێندکارانی ماستەری یەک ساڵی\n* خوێندکاری ئاڵوگۆڕ\nبەخشینی زەمالەکە بەندە لەسەر هۆکارەکانی باشترین و جۆری ئەو پڕۆفایلەی کە بۆ پڕۆگرامەکە داواکراوە، هەروەها پێوەری کۆمەڵایەتیش لەبەرچاو دەگیرێت. زەمالەکە بەشێوەیەکی ئۆتۆماتیکی نابەخشرێت، پێویستە داوا بکرێت لەو بەشەی فۆڕمی داواکاریەکەدا کە بۆی دیاریکراوە.\nبڕی پارەو ماوەی خوێندنی بەکالۆریۆس:\nبڕی ئەو پارەیەی کە دەدرێت بەخوێندکار لەگەڵ گەیشتنیان بۆ پەیمانگای زانستە سیاسیەکان بۆ خوێندنی ساڵی یەکەمیان:\nپڕۆگرامی ئێملی بۆتمی دەکرێت چەند بەچەند شێوەیەکی جیاواز بێت:\n１- کرێی خوێندن بە بڕی ٧.٣٠٠ یۆرۆ بۆ هەر ساڵێک بۆ ماوەی سێ ساڵی خوێندنی بەکالۆریۆس سەرەرای پێدانی بەشێک لە خەرجی ژیان بە بڕی ٥٠٠٠ یۆرۆ.\n٢- کرێی خوێندن بە بڕی ٧.٣٠٠ یۆرۆ بۆ هەر ساڵێک بۆ ماوەی سێ ساڵی خوێندنی بە کالۆریۆس.\n٣- کرێی خوێندن بە بڕی ٥٠٠٠ یۆرۆ بۆ هەر ساڵێک بۆ ماوەی سێ ساڵی خوێندنی بە کالۆریۆس.\n٤- کرێی خوێندن بە بڕی ٣٠٠٠ یۆرۆ بۆ هەر ساڵێک بۆ ماوەی سێ ساڵی خوێندنی بە کالۆریۆس.\nبڕی پارە و ماوەی خوێندنی ماستەر:\nبڕی ئەو پارەیەی کە دەدرێت بە خوێندکار لەگەڵ گەیشتنیان بۆ پەیمانگای زانستە سیاسیەکان بۆ خوێندنی ساڵی یەکامیان:\nپڕۆگرامی ئێملی بۆتمی دەکرێت بە چەند شێوەیەکی جیاواز بێت:\n١-پێدانی کرێی خوێندن بە بڕی ١٠،٠٠٠ یۆرۆ بۆ ماوەی دوو ساڵی خوێندنی ماستەر سەرەرای پێدانی بەشێک لە خەرجی ژیان بە بڕی ٦٠٠٠ یۆرۆ بۆ هەر ساڵێک.\n٢- پێدانی کرێی خوێندن بە بڕی ١٠،٠٠٠ یۆرۆ بۆ هەر ساڵێک بۆ ماوەی دوو ساڵی خوێندنی ماستەر.\n٣- پێدانی کرێی خوێندن بە بڕی ٥٠٠٠ یۆرۆ بۆ هەر ساڵێک بۆ ماوەی دوو ساڵی خوێندنی ماستەر.\nپەیوەندی کردن و دوا وادە بۆ پێشکەشکردن:\nدوا وادەی پێشکەشکردن بۆ بەکالۆریۆس ٢٠١٧/٢/٥\nدوا وادەی پێشکەشکردن بۆ ماستەر ٢٠١٧/١/١٣\nخوێندکاران پێویستە ئەوە پیشانبدەن کە دواکاری پێشکەشی زەمالەی ئێملی بۆتمی دەکەن لە کاتی داواکاری خوێندن لە پەیمانگای زانستە سیاسیەکان.هەروەها خوێندکار داوای لێدەکرێت کە بەڵگەنامەی داهات دابین بکات و لەگەڵ چەند بەڵگەیەکی تر کە بەرودۆخی خێزانەکانیان ڕوون دەکاتەوە.


كـــــانـــــگایـــــەكـــــی زێـــــر لـــــە ســـــەردەشـــــت دەدۆزرێـــــتەوە |\nكـــــانـــــگایـــــەكـــــی زێـــــر لـــــە ســـــەردەشـــــت دەدۆزرێـــــتەوە\n2011/03/23 at 8:46 PM لێدوانێک بنووسە\nچاوەڕواندەكرێ لەو كانگا نوێیە 763 هەزار تۆن بەرد زێڕ هەبێت\nسەرۆكی رێكخراوی پیشەسازی و كانگاكانی پارێزگای ورمێ مەهدی داداشی بە ئاژانسی “ئیسنا”ی راگەیاندراگەیاند:لە یەكێك لە گوندەكانی شاری سەردەشت كانگایەكی نوێی زێڕیان دۆزراوه ته وه.مۆڵەتی دەرهێنانی کانگای زیره که دراوه به كۆمپانیایەكی كەرتی تایبەت.بەپێی قسەكانی داداشی، چاوەڕواندەكرێ لەو كانگا نوێیە 763 هەزار تۆن بەرد زێڕ هەبێت واتە لە هەزار كیلۆ بەرد زێڕ، 1.8 گرام زێڕی هەیە، جگە لەوەش لەهەر هەزار كیلۆ بەرد زێڕی ئەو كانگایە 101.5 گرام زێو هەیە.\nسەرۆكی ریَكخراوی پیشەسازی و كانگاكانی پارێزگای ورمێ ئاماژەی بەوەدا كە ئێستا تەنیا دوو كانگای (زرەشوران و ئاغدەرە) مۆڵەتیان پێدراوە كە زێڕیان لێدەربهێندرێت. گوتیشی لە شارەكانی تكاب و شاهین دژ و ماكو و چالدران كە هەموویان سەر بەپارێزگای ورمێن، تیمەكانی هەڵكەندن و لێكۆڵینەوە لە هەوڵی دۆزینەوەی كانگای دیكەی زێڕن.\nداداشی رایگەیاند كە كانگای (زرەشوران)ی تكابی سەربە پارێزگای ورمێ گەورەترین كانگای زێڕی ئێرانە كە پێشبینیكراوە نزیكەی 4 ملیۆن تەن بەرد زێری هەبێت كە لە هەر تەنێك 6.8 گرام زێر هەیە. تەنانەت گوتیشی لەماوەی رابردوو لێكۆڵینەوە و پێشبینیكراوە كە تەنانەت 7 ملیۆن تەن بەرد زێری هەبێت.رووداو – سەردەشت\nEntry filed under: وێـــراش نـــیوز.\nهێرشی سه‌ربازی ئه‌مریكا بۆ سه‌ر لیبیا رۆژانه 100 ملیۆن دۆلاری تێده‌چێت\tمه‌ریوان وریا قانع:ئه‌وه‌ی له‌ناوچه‌كانی پارتیدا هه‌یه بێده‌نگی نیه،بێده‌نگكردنه


هۆكاری دواخستنی پاره‌ی كارمه‌ندانی سه‌ر سندوق له‌كه‌ركوك ئاشكراده‌بێت\nهەواڵ / کوردستان :: 22/01/2018 :: 222 جار بینراوە\nتاگ :: كوردستانى دۆخی کەرکوک\nدوای تێپه‌ڕبوونی زیاتر له سێ مانگ به‌سه‌ر ئه‌نجامدانی پرۆسه‌ی ریفراندۆم له‌هه‌رێمی كردستان و ناوچه جێناكۆكه‌كان، هێشتا كارمه‌ندانی گرێبه‌ستی سه‌ر سندوقه‌كان له كه‌ركوك بڕه پاره‌ی ئه‌و رۆژه‌یان وه‌رنه‌گرتووه كه 180 هه‌زار دیناره بۆ هه‌ر كارمه‌ندێك.\nشیروان زرار، وته‌بێژی كۆمسیۆنی سه‌ربه‌خۆی هه‌ڵبژاردن و راپرسی له‌كوردستان به دواڕۆژ ی وت "دواكه‌وتن له خه‌رجكردنی پاره‌ی كارمه‌ندانی سه‌ر سندوق له كه‌ركوك بۆ ئه‌وه‌ده‌گه‌ڕێته‌وه كه هێشته وردبینی له لیستی ناوی كارمه‌نده‌كان ته‌واونه‌بووه كه نوسینگه‌ی كه‌ركوك پێشكه‌شیكردووه".\nئاماژه‌ی بۆ ئه‌وه‌شكرد، له‌پرۆسه‌ی وردبینییەكه‌یش روبه‌ڕووی گرفت بونه‌ته‌وه، چونكه پێشینه‌ی كارمه‌نده‌كان و داتا و زانیارییه‌كان فه‌وتاوه له‌دوای رووداوه‌كه‌ی 16ی ئۆكتۆبه‌ر، هه‌وڵی ته‌واویش ده‌ده‌ین ته‌واوی ئه‌و كه‌سانه‌ی له‌و رۆژه‌دا ئه‌ركیان بینیوه و شایسته‌ن مافی خۆیان وه‌ربگرن.\nوته‌بێژه‌كه‌ی كۆمسیۆن جه‌ختیكرده‌وه، بڕه پاره‌ی كارمه‌ندانی كه‌ركوك ئاماده‌یه و هه‌ر كاتێك پڕۆسه‌ی وردبینی له‌لیستی ناوی كارمه‌نده‌كان ته‌واوبێت ده‌ستبه‌جێ دابه‌شده‌كرێت.\nجێگه‌ی باسه هه‌فته‌ی رابردوو نوسینگه‌ی كه‌ركوكی كۆمسیۆنی هه‌رێم، یاداشتێكی پێشكه‌ش به‌كۆمسیۆنی نیشتمانی كردووه سه‌باره‌ت به‌دواكه‌وتنی پاره‌ی كارمه‌ندانی سه‌ر سندوق.


سەقز: هاوڵاتییەک دەستبەسەر کرا - كۆمه‌ڵه‌ی مافی مرۆڤی کوردستان\nچوارشەممە 31ی ڕەزبەری2720ی کوردی، هاوڵاتیەک بە ناوی “حەسەن قادرنەژاد” خەڵکی شاری سەقز، خێزاندار و خاوەنی دوو منداڵ لە لایەن هێزە ئەمنییەکانی کۆماری ئیسلامی ئێران دەستبەسەر کرا.\nبە پێی ڕاپۆرتی کۆمەڵەی مافی مرۆڤی کوردستان، هێزە ئەمنییەکانی کۆماری ئیسلامی ئێران بە بێ نواندنی حوکمی قەزایی ئەم هاوڵاتییەیان دەستبەسەر و بۆ شوێنێکی نادیار گواستەوە.\nسەرەڕای بەدواداچوونی بنەماڵەی ئەم هاوڵاتییە و سەردانی ئەوان بۆ سەرچاوە و دامەزراوە ئەمنییەکان هێشتا چارەنووس و شوێنی ڕاگیران و ئەو تۆمەتانەی پێوەی لکێنراون، نەزانراوە.\nبە پێی داتاکانی ناوەدی ئاماری کۆمەڵەی مافی مرۆڤی کوردستان لە سەرەتای ساڵی نوێی زاینییەوە تا ئێستە بە هەژماری ئەم حاڵەتەوە 197 هاوڵاتی لە ڕۆژهەڵاتی کوردستان لە لایەن هێزە ئەمنییەکانی ئێران ـەوە دەستبەسەر کرا.\n← درێژەی گوشاری ناوەندە ئەمنیەکان بۆ سەر شاکیر بێهروز، دۆسیەیەکی نوێ بۆ ناوبراو ساز کراوە\nهەڵپەسێردراوی چارەنووسی زیندانییەکی سیاسی و ئازادی کەسێکی دیکە بە دانانی بارمتە →


ژنێكی كورد بە یەک سک چوار منداڵی پێكەوە ده‌بێت\nهەواڵ / کوردستان :: 20/10/2018 :: 22568 جار بینراوە\nئه‌مرۆ شه‌ممه له شارۆچكه‌ى خورماتوو ئافره‌تێكی كورد چوار منداڵى به یه‌كه‌وه له دایكبوون كه دوو كوڕ و دوو كچن، به وته‌ى باوكى مناڵه‌كان یه‌كه‌مجاره له بنه‌ماڵه‌كه‌یان به سكێك زیاتر له یه‌ك مناڵ له دایك ببێت.\nشاخه‌وان عزه‌دین باوكى مناڵه‌كان به دواڕۆژى راگه‌یاند: ئه‌مڕۆ له نه‌خۆشخانه‌ى خورماتوو، هاوسه‌ره‌كه‌ى كه دووگیان بووه به چوار منداڵ، هه‌ر چوار مناڵه‌كه به ته‌ندروستییه‌كى باشه‌وه له دایكبوون و بارودۆخى دایكیان هه‌رچه‌نده به‌هۆى چوار منداڵه‌كه هیلاك و ماندبوو بووه، به‌ڵام تاڕاده‌یه‌ك باشه و ڕووه و باشتریش ده‌چێت.\nوتیشى: "مناڵه‌كانیان دوو كوڕ و دوو كچن، ناویان لێناون "یارا، سوزان، سۆران، گۆران"، ئه‌م حاڵه‌ته‌ش یه‌كه‌مجاره له نێو بنه‌ماڵه‌كه‌یان به سكێك چوار منداڵ له دایك بن و پێشتر ته‌نانه‌ت حاڵه‌تى دوانه‌شیان نه‌بووه، واتا بۆ ماوه‌یی نییه".\nئه‌وه‌شى خسته‌ڕوو، دوو كچى دیكه‌شیان هه‌یه و به‌م چوار كۆرپه‌یه‌شه‌وه ئێستا خاوه‌نى شه‌ش منداڵن، خۆى كرێكارى ده‌كات و هاوسه‌ره‌كه‌شى ژنى ماڵه‌وه‌یه.


ناوه‌ڕۆكى كۆبوونه‌وه‌كه‌ى پوتين، رۆحانى و ئه‌ردۆغان ئاشكراده‌بێت\nچیرۆكى ئه‌و كه‌سه‌ى ئوسامه بنلادنى كوشت\nمه‌سیحیێن ده‌ڤه‌ره‌كا دهۆك به‌ره‌ڤ ئه‌وروپا كۆچبه‌ر دبن\nخۆپیشاندان له‌م ناوچه‌یه‌ى هه‌رێم ده‌ستيپێكرد و رێگاى نێوان دوو شار گیرا\nرێگای نێوان كه‌ركوك و به‌غدا داخرا\nهەواڵ / جیهان :: 07/09/2018 :: 159 جار بینراوە\nجیهان :: 24 کاتژمێر پێش ئێستا\nرۆژنامه‌ى (راي اليوم) ئاشكرایكرد: هه‌رسێ سه‌رۆكى ئێران، روسيا و توركيا له تاران سه‌باره‌ت به چاره‌نووس و ئاينده‌ى ئيدلب كۆبوونه‌ته‌وه، كۆبوونه‌وه‌ی لوتكه‌كه‌ش ماوه‌يه‌كە ئاماده‌كارى بۆ ده‌كرێت، دواى ئه‌وه‌ى سوريا له رووى سه‌ربازييه‌وه ئاماده‌كارى بۆ هێرشى سه‌ربازى كردووه و له كاتژمێرى سفر نزيكبۆته‌وه.\nرۆژنامه‌كه ناوه‌ڕۆكى ئه‌و ره‌شنووسه ده‌خاته‌ڕوو: كه له‌لايه‌ن تيمێكى پسپۆڕه‌وه ئاماده‌كراوه و خراوەته به‌رده‌ستى هه‌رسێ سه‌ركرده‌ى وڵاته‌كان كه ديارترينيان رێككه‌وتن و رازيبوونى ئه‌و سه‌ركردانه‌يه له‌سه‌ر ده‌ركردنى تيرۆر له‌و شاره و جياكردنه‌وه‌ى گروپه‌كان له نێوان تيرۆرست و ميانڕه‌ودا، ئه‌وه‌ش مه‌به‌ستيان زياتر به‌ره‌ى نوسره و حزبى ئيسلامى توركستانييه كه به رێكخراوێکى تيرۆرستى ناوزه‌ند ده‌كرێت، ئه‌وه‌ش ده‌بێته كلیكى ده‌ستپێكردنى ئۆپراسيۆنێکى سه‌ربازى له‌ناوچه‌كه، ئه‌وه‌ش له‌ماوه‌ى پێنج رۆژى رابردوودا له نێوان شاره‌زايانى روسيا و توركيادا به‌شێوه‌يه‌كى سەرپێیانە باسیكراوه، ئه‌و ورده‌كارييانه‌ش دراوه‌ته سه‌ركرده‌كانى تاران.\nرۆژنامه‌كه جه‌ختيشده‌كاته‌وه: ده‌بێت پرۆسه‌يه‌كى سه‌ربازى له ئيدلب به‌ڕێوه‌بچێت، ئه‌وه‌ش به‌پێى ئه‌مرى واقيعى ناوچه‌كه، پاشگه‌زبوونه‌وه‌ش نييه لێى، به‌ڵام ده‌كرێت به‌سه‌ر چه‌ند قۆناغێكدا دابه‌شبكرێت، هه‌روه‌ك سه‌رچاوه‌يه‌كى زۆر ئاگادار به رۆژنامه‌كه‌ى وتووه، گه‌ڕانه‌وه و پاشگه‌زبوونه‌وه له ئۆپراسيۆنى سه‌ربازى به هيچ شێوه‌يه‌ك نييه، چونكه پاشگه‌زبوونه‌وه هێزێكى گه‌وره ده‌داته تيرۆرستان، وايان لێده‌كات هه‌ست بە به‌هێزى خۆيان بكه‌ن، هه‌روه‌ها نه‌يارانى هه‌ڵمه‌ته سه‌ربازييه‌كه، بۆيه لايه‌نه‌كانى ئه‌و كێشه‌يه به‌باشى ده‌زانن بيرۆكه‌ى داخستنى دۆسيه‌ى ئيدلب به ستراتيژى قۆناغ به قۆناغ به‌ڕێوه‌بچێت.\nبه‌پێى ره‌شنووسى دانيشتنه‌كه‌ى سرۆكى ئه‌و سێ وڵاته، پابه‌ندبوون به پاراستنى هاووڵاتيانی سڤيل له ئاسه‌وارى ئۆپراسيۆنى سه‌ربازى، كردنه‌وه‌ى رێڕه‌و بۆ گه‌ياندنى هاوكارى مرۆيى و فرياگوزارى، توركياش له‌و باره‌وه هاوكارى ده‌كات و رێڕه‌وى ئارام ده‌كاته‌وه بۆ گه‌يشتنى ئاواره‌كان بە ئه‌و شوێنانه‌ى ده‌وڵه‌تى سوريا ده‌سه‌ڵاتى به‌سه‌رياندا هه‌يه، دروستكردنى ناوچه‌يه‌كى كاتى بۆ وه‌رگرتنيان، تا ئه‌و كاته‌ى بارودۆخه‌كه ئارام ده‌بێته‌وه.\nئه‌و ره‌شنووسه داوا له تيرۆستان ده‌كات كه له هاووڵاتيان دووربكه‌ونه‌وه و وه‌ك قه‌ڵغانى مرۆيى به‌كاريان نه‌هێنێت، داواش ده‌كات چاره‌سه‌رى سياسى بۆ كێشه‌كان بدۆزرێته‌وه، گفتوگۆى سورى سورى بكرێت، ئه‌و گروپانه‌ى به ميانڕه‌و ناسراون له پرۆسه‌ى سياسيدا وه‌ربگيرێن، هه‌ريه‌ك لە روسيا و توركيا ئه‌و جياكردنه‌وه‌یە ده‌كه‌ن كه به بژارده‌ى سياسى رازى ده‌بن یان ئه‌وانەى بژارده‌ى سياسى ره‌تده‌كەنه‌وه.\nرۆژنامه‌كه ئه‌وه‌ش ئاشكراده‌كات، ئه‌و سه‌ركردانه له ره‌شنووسى دانيشتنه‌كه‌دا باس له پابه‌ندبوونى خۆيان ده‌كه‌ن، به يه‌كپارچه‌يى خاكى سوريا و سه‌روه‌رييه‌كه‌يه‌وه، ئه‌و خاڵه‌ش له هه‌موو كۆبوونه‌وه‌كانى پێشتردا دووباره‌كراوه‌ته‌وه، له ئەستانه‌ش جه‌ختى له‌سه‌ركراوه‌ته‌وه.\nجیهان :: 7 خولەک پێش ئێستا\nئاگاداری ئەم مەترسیانەی هیتەر بن


Kurdipedia - ئەمین مستەفا ڕەمەزان\n✌ ئەمین مستەفا ڕەمەزان | Kategori: Şehitler | Başlık dili: 🏳 کوردیی ناوەڕاست\nئەمین مستەفا ڕەمەزان\n(هەولێر)، (1948-03-11-1997) ئەبوغرێب.\n1. 👁 03-11-1997\n👁 Bu başlık 7,002 defa görüntülendi


ئاژانسی ده نگو باسی کوردستان: Ibrahim Bro enekse is a Turkish agent against the Kurdish people because we urge the western world never to listen to this countries traitor.\nEnekse is a Turkish agent and organized by Masoud Barzani with the help of Turkish intelligence service against the Kurdish people.\nله لایه‌ن ئاژانسی ده نگو باسی کوردستان ajansknews kl. ۲/۲۳/۱۳۹۶ ۰۸:۴۵:۰۰ قبل‌ازظهر


کوکوو | ماڵێک لە ئاسمان\n"ـNej du är inte galen eller på väg att bli galen"\nئه‌مه ئه‌و رسته‌یه بوو که دۆکتۆره‌که‌ی مارگاریتا تریگۆرد له‌سه‌ر پارچه‌کاغه‌زیکی بچکۆله به ئیمزاو ناوی خۆیه‌وه بۆی نوسیبوو بۆ ئه‌وه‌ی هه‌رکاتێک هه‌ستی کرد ته‌واو شێت بووه له‌به‌ر خۆیه‌وه بیخوێنیته‌وه، گرنگ نه‌بوو له‌کاتی میزکردندا بووایه یان له قه‌ره‌بالغیی بیمانای شه‌مه‌نده‌فه‌رێکدا یان له ته‌نیایی کوشنده‌ی ناو نوێنێکدا یان بۆ هاوڕێکانی، گرنگ ئه‌وه بوو به ده‌نگی به‌رز گوێی لێ بێ و دڵنیا بێته‌وه‌ل ه‌و راستییه. ئه‌م پارچه‌کاخه‌زه بچکۆله‌یه له جانتا سووره‌که‌ی مارگارێتادا هه‌ڵ ئه‌گیرا که دیاریی نانسی دایکی بوو.\nمن نانسیم نه‌بینیوه به‌ڵام کاتێ که بۆم ده‌رکه‌وت توشی سه‌ره‌تان بووه کوبه و یاپراخی گاڵامێوم بۆ نارد، نانسی له شارێکی زۆر دور له ئێمه ئه‌ژی. مارگارێتا هاوڕێی سەره‌تاکانی منه، چه‌نده‌ها ئێواره له‌به‌رده‌م ئاگردانی ماڵه‌که‌یدا به‌دیار مۆمێک و قومێک شه‌رابه‌وه له مناڵیمانه‌وه بیگره‌تا داگیرکردنی دڵی پیاوه‌کان تا تامی ژه‌هراوی دڵشکان تا چاوته‌ڕبوون به‌ده‌م گێڕانه‌وه و قه‌ناعه‌ت پێکردنی ئه‌ممان به‌وی دیمان که مناڵبوونی کاممان له‌وی دیمان قورستر بووه، پیایا دێین هه‌تا بۆ چه‌نده‌هه‌مین جار ڕێکه‌وتن له‌سه‌ر کات و رۆژی کردنی سه‌فه‌ره‌که‌مان بۆ شام و هه‌ر له‌وێیش مردن، ئه‌و سه‌فه‌ره‌ی کاتێک له پیاوه‌کان تووڕه‌و دڵته‌نگ ئه‌بین سوور ئه‌بین له کردنی، قه‌وله له‌وێ ئێواران به‌ده‌م خواردنه‌وه‌ی قاوه‌ی عه‌ره‌بیه‌وه پر به سیه‌کانمان بۆنی نیرگه‌له‌ی ئه‌و خانمه له‌چک به‌سه‌ره کێویانه بکه‌ین که پڕن له یاخی بوون. مارگارێتا به ته‌نیا خۆی ئه‌ژی و تاقه‌کچێکی هه‌یه که له مێرده‌که‌ی جیابۆته‌وه‌و خۆی و ئێنسۆی کوڕی چوون بۆ ئه‌وه‌ی له شاره دووره‌که‌ی نانسی بژین. مارگارێتا ته‌نهاییه‌کی کوشنده داگیری کردووه، زۆر ساده بووه به ئافره‌تێکی ئیجگار ته‌نیای بێ پیاو، شاعیره و زۆر ساده وه‌ک خۆی ئه‌ڵێت عه‌شق چاوه‌کانی به کراوه‌یی هێشتۆته‌وه له به‌رامبه‌ر جوانییه‌کانی دنیادا. هه‌میشه که ئه‌مبینێت پێمئه‌ڵیت له منه‌وه بۆ تۆ نه‌سیحه‌ت کچه‌که‌م ژیانت بپارێزه، بهێڵه با هه‌ر یه‌ک که‌س به‌بێ وه‌فایی خۆی بتکوژێت، یه‌ک جه‌لاد هه‌ڵبژێره له دواجاردا گه‌ر کوشتنێک هه‌بێت، چاوه‌کانی به‌جۆرێکی سه‌یر سوور ئه‌بێت کاتێک که ئه‌زانێت من گوێم له‌م به‌شه‌ی قسه‌کانی نییه و خه‌یاڵم له شوێنێکی زۆر زۆر دووره، نزیک ئه‌بێته‌وه و ئه‌ڵێت هه‌موو شتێک له ته‌نهاییه‌کی ئه‌به‌دیی خۆشتره، پێیوایه تێپه‌رین به ئازاره‌کاندا پێکه‌وه به‌رگه‌گرتنی ئاسانتره. زیاتر لێم نزیک ئه‌بێته‌وه و ئه‌ڵێت شیعره‌کان خه‌یاڵن هاوڕێ، ته‌نیایی ڕاستییه، تۆ ڕاستیت، تۆ وه‌ک من مه‌که هاوڕێم، تۆ خۆت مه‌ده‌ره ده‌ست شیعر. له‌و کاته‌وه‌ی هیلده خانووه‌که‌ی فرۆشتووه ئه‌و خانووه‌ی که مارگارێتای تیا ئه‌ژیا، سێشه‌ممه‌ی یه‌که‌می هه‌ر مانگێک ئه‌چێته لای دکتۆره‌که‌ی، وه‌زعی باش نییه به شێوه‌یه‌کی سه‌رسوڕهێنه‌ر ده‌موچاوه میهراوییه‌که‌ی شڵه‌ژاوه، له بێماڵییه‌کی ئه‌به‌دی ئه‌ترسێت، ترس له‌هه‌موو سلوولله گه‌وره و بچووکه‌کانی له‌شیدا به ئاشکرا دێت و ئه‌چێت، به تایبه‌ت چاوه‌سه‌وز و گه‌رم و گوپه به‌نه‌وشه‌کانی. ئه‌مڕۆ پاش پیاسه‌یه‌کی دوور و درێژمان له‌که‌ناری ئه‌و ئاوه‌دا که نزیک به‌ماڵه‌که‌مانه و هاوینان بۆته جێگای کورد و عه‌ره‌به‌کانی ئه‌م ده‌وروبه‌ره، له تاو بۆن و دووکه‌ڵی گۆشتبرژاندن تاق و ته‌رایه‌کیش سویدی تیا نادۆزیته‌وه. گه‌ڕاینه‌وه بۆ ماڵه‌وه. به‌ده‌م گوێگرتن له مۆسیقاوه ده‌ستئه‌که‌م به دروستکردنی خواردنێکی خۆش و خێرا. له یه‌کێک له‌و ڕۆمانانه‌دا که ئه‌م هه‌فته‌یه خوێندوومه‌ته‌وه نووسراوه"کاتێک که دڵت زۆر ته‌نگه خواردنی خۆش بخۆ"، بۆ ساتێک لابردنی خه‌می دڵه بچکۆله‌که‌ی مارگارێتا کوکوی سه‌وزیی دروست ئه‌که‌م، ئه‌مه‌ناوی ئه‌و خواردنه‌یه‌که ئه‌یخاته پێکه‌نین، کوکو به‌سویدی یانی بێ عه‌قڵ، پێی ناڵێم که خه‌ریکی چیم، به‌ده‌م گۆرانی وتنییه‌وه بۆ کچه بچکۆله‌که‌م پێئکه‌نێت، چه‌ند خۆشه‌لابردنی خه‌م گه‌ر بۆ چه‌ند ساتێکی که‌مخایه‌نیش بێت له‌دڵی دۆستێکدا. ئه‌ڕۆم کچه گه‌وره‌که‌م دێنم و پێکه‌وه به‌ده‌م هه‌ڵمژینی بۆنی دڵڕفێنی کوکوی سه‌وزییه‌وه ئه‌که‌وینه سه‌ما، هه‌ر چوارمان به‌نه‌رمی سه‌ما ئه‌که‌ین، کچه‌که‌م تێناگا و من نامه‌وێت تێیبگه‌یه‌نم ناچار به‌تێنه‌گه‌یشتنه‌وه دڵ ئه‌دا به سه‌ماکه، له ده‌ره‌وه‌باران ئه‌بارێت، مه‌لێک خواردن ئه‌هێنێت بۆ هیلانه‌ی ناو دره‌ختی به‌ر په‌نجه‌ره‌ی ئاشپه‌زخانه‌که‌م، به‌ده‌م بۆنکردنم به‌ڕێحانه‌ڕه‌شه‌ی به‌ر په‌نجه‌ره‌که‌مانه‌وه سه‌یرێکی مارگارێتا ئه‌که‌م وه‌ک له‌وه‌ی تێگه‌یشتبێت که ئه‌مه‌وێت پێیبڵێم، گرنگ نییه چۆن، گرنگ نییه به ته‌نها یان پێکه‌وه، گرنگ ئه‌وه‌یه ئێمه دڵنیایین که سه‌فه‌ره‌که‌مان ئه‌که‌ین و هه‌ر له‌وێیش له‌شاری سۆفییه گه‌وره‌و غه‌ریبه‌کاندا ئه‌مرین، که هه‌میشه له‌سه‌فه‌رداین و ئاگامان له دڵی هه‌لاهه‌لای یه‌کترییه و هێشتا ئه‌توانین سه‌ما بکه‌ین و خۆش خۆش کوکوی سه‌وزی بخۆین. بۆ ساتێکی زۆر که‌م گرژی ناوچه‌وانی مارگارێتا ترێگۆرد خاو ئه‌بێته‌وه و ئه‌بێته‌وه‌به‌هاوڕێکه‌ی به‌ر ئاگردان و سه‌ره‌تاکان، هه‌ر به‌هێواشی له‌سه‌ر نه‌زمی نه‌رمی مۆسیقاکه‌و بۆنه سه‌رسوڕهێنه‌ره‌که‌ی کوکووه‌که‌وه پێم ئه‌ڵێت:\nـNej du är inte galen eller på väg att bli galen.\nچاوه‌کانم پڕ ئه‌بێت له‌فرمێسک، له تێکدانی ئه‌م خۆشحاڵییه که‌مخایه‌نه ئه‌ترسم له دڵی هاوڕێکه‌ما، له‌و حه‌کایه‌ته پڕ له‌خه‌مه ئه‌ترسم که به‌ته‌مام ئه‌مشه‌و به‌ده‌م خه‌واندنی کچه‌کانمه‌وه بۆ ترێگۆردی بگێڕمه‌وه، له تێکدانی نه‌زمی حه‌کایه‌تی عه‌شقی خۆم ئه‌ترسم له چاوه‌سووره‌کانی مارگارێتادا، له ده‌ستپێکردنی سه‌فه‌ره‌که‌م ئه‌ترسم بۆ شارێک که ناوی نییه، که نه قاوه‌ی عه‌ره‌بی تیا ئه‌خورێته‌وه و نه‌بۆنی نێرگه‌له‌ی ژنانی به ژیان مه‌ستی لی دێت، به‌ڵی له سه‌فه‌رێک به‌تاقی ته‌نیا به‌و شاره‌دا که که‌ناری نییه بۆ پیاسه و ملوانکه‌ی نییه بۆ فرۆش، به‌تاقی ته‌نها به ڕه‌شاییدا سه‌فه‌رکردنه و به‌جێهێشتنی هاوڕێکه‌مه له ته‌نیایه گه‌وره و خنکینه‌ره‌که‌یدا، سه‌رهه‌ڵگرتنی دڵێکه که نامه‌ی هیچ دکتۆرێکی میهره‌بان دادی نادات، قه‌هری دڵێکه له وجود، له عه‌شق و له هه‌رچی تامی خۆشی خواردن هه‌یه، ده‌رگا له‌سه‌رداخستنی هه‌موو یادگارییه‌کانه و فڕێدانی کلیله‌که‌یه بۆ قوڵایی و ناو ناوه‌وه‌ی ده‌ریا، نه‌بردنی خۆمه له‌گه‌ڵ خۆم.\nـNej du är inte galen eller på väg att bli galen. نا نه شێتیت و نه‌به‌ره‌و شێتیش ئه‌چیت.


:: PM:09:20:01/12/2020 \nفەرماندەیەكی پێشمەرگەی كوردستان رای دەگەیەنێت، دەرچوونی پەكەكە لە شنگال و كشانەوەی لەو ناوچەیە، دوای رێككەوتنی هەردوو حكوومەتی عێراق و هەرێمی كوردستان، گورزێكی بەهێز لەو گرووپە دەدات و كاریگەری لەسەر دروست دەكات.\nهێزێك ئەگەر داردەست نەبێ چۆن رووبەڕووی هەرێم دەبێتەوە\nئەمرۆ سێشەم سەردار مالومەیی، فەرماندە لە لیوای پێشمەرگە بە "وشە"ی راگەیاند، پەكەكە هێزێكە هەر لە سەرەتاوە داردەستی داگیركەر بووە، چۆنیان ویستبێ و بۆ هەر پرسێك چۆنیان بوێ بەكاری دێنن، ئەوانیش بۆئەوەی ئەركی خۆیان یان فەرمانی داگیركەر جێبەجێ بكەن، هەرچیان بوێ بەبێ بیركردنەوە و بەناوی خەبات دەیكەن.\nزیاتر گوتی، بنەڕەتی دروستبوونی پەكەكە بە هەموو ماناكانی داردەستی داگیركەرە، ئەوان لە بەرانبەر دەركردنیان لە شنگال، ئامادە بوون رووبەڕووی هەرێمی كوردستان و هێزی پێشمەرگەی كوردستان ببنەوە، بۆیە هێزێك ئەگەر داردەست نەبێ چۆن رووبەڕووی هەرێم دەبێتەوە.\nئەو فەرماندەی پێشمەرگە روونی كردەوە، ئەو دەركردنەیان لە شنگال، دوای رێككەوتنی هەردوو حكوومەتی عێراق و هەرێمی كوردستان، گورزێكی كوشندەیە بۆ ئەو گرووپە و كاریگەریی خراپ لە رووی دەسەڵات و سیاسی و رێكخستن بۆ ئەوان دروست دەكات، هاوكات هەنگاوێكی گەورەشە بۆ دەرچوونیان لە ناوچەكە بە گشتی.


کارتی رێکخستنی هاتوچۆی دەرچوانی زانکۆ بۆ حەرەمی زانکۆ | The American University of Iraq Sulaimani\nکارتی رێکخستنی هاتوچۆی دەرچوانی زانکۆ بۆ حەرەمی زانکۆ\nلەماوەی یەک مانگی پاش تەخەڕوجکردنیاندا ، فێرخوازانی زانکۆی ئەمریکیی سلێمانی ، دەبنە خاوەنی کارتی هاتوچۆی تایبەت بەخۆیان بۆ ناو زانکۆ . ئەم کارتانە رێگە دەدەن بەدەرچوانی زانکۆکە کە هاتوچۆی زانکۆکە بکەن و ئامادەی بۆنە جۆراوجۆرەکانی ببن . ئەم سیاسەتە دەرچوانی ماستەری کارگێڕیی کارو بەکالۆریۆسیش دەگرێتەوە .\nدروستکردن و گۆڕینی کارتی هاتوچۆی دەرچوان بۆ زانکۆ :\nزانکۆی ئەمریکیی سلێمانی ، لەسەر داوای دەرچوان خۆیان ، کارتی هاتوچۆی زانکۆیان بۆ دروست دەکات .\nئەگەر دەرچوی زانکۆی ئەمریکیی سلێمانییت ، دەتوانیت کارتی تایبەت بەخۆت دەستەبەر بکەیت ، پاش تەسلیمکرنی بڕی ٢٠ دۆلار رەسم ، لەئۆفیسی خزمەتگوزاریی پیشەیی .\nپێویستە سەرجەم دەرچوانی زانکۆکە ، هەر لەدەرچوانی کۆرسەکانی دیسێمبەری ٢٠١٤ ەوە تا دوایی ، کارتە زانکۆییەکانیان (کارتی فێرخواز) بگەڕێننەوە بۆ زانکۆ ، لەجیاتیی ئەو (کارتی هاتوچۆی زانکۆ) ی تایبەت بەخۆیان وەربگرن .\n(کارتی هاتوچۆی زانکۆ) تەنها ٢ ساڵ بەکاردێت ، دوای ئەوە بەسەر دەچێت ، پاش بەسەرچونیشی دەبێت بگەڕێنرێتەوەو دانەیەکی تازە دەربهێنرێت ، بەڵام دەبێت بڕی ١٠ دۆلار رەسمی لێبدرێت .\nهەر دەرچویەک بیەوێت کارتەکەی (کارتی هاتوچۆی زانکۆ) بەهۆی خراپبونیەوە نوێ بکاتەوە ، دەتوانێت کارتە خراپبوەکە بگەڕێنێتەوەو دانەیەکی نوێ دەربهێنێت ، بەڵام دەبێت بڕی ١٠ دۆلاریتر رەسمی لێبدات ، بەڵام لەحاڵەتی بزرکردنی کارتەکەی یان فەوتاندنیدا ، ئەو بڕە پارەیەی کە دەبێت بۆ دەرهێنانی کارتێکی نوێی هاتوچۆی زانکۆ وەکو رەسم بیدات ٢٥ دۆلارە .\nروخسەتی هاتنەژورەوە بۆ زانکۆ :\nکارتی هاتوچۆی زانکۆ ، رێگا بەهاتوچۆی دەرچوان دەدات بۆ ناو زانکۆ ، لەکاتی دەوامی زانکۆو بۆنە تایبەتیەکاندا .\nلەکاتی چونەژورەوەدا بۆ ناو زانکۆ ، دەبێت ئەم کارتە پیشانی کارمەندانی پرسگە بدرێت ، بەڵام هاوکات دەبێت هەویەیەکیشیان پیشان بدرێت کە وێنەیەکی شەخسیی فێرخوازی دەرچوی پێوە بێت .\nکارتی هاتوچۆی زانکۆ رێگای ئەم شتانە بەدەرچوان نادات :\nشەومانەوە لەبەشی ناوخۆیی فێرخوازان .\nراگرتنی ئۆتۆمۆبێل لەگەراجی تایبەتیی زانکۆدا .\nهێنانەژورەوەی مەوادی قەدەغەکراو بۆ ناو حەرەمی زانکۆ .\nهێنانەژورەوەی ئەندامانی خێزان بۆ ناو زانکۆ بەبێ پرسی پێشوەختە .\nدروستکردن و گۆڕینی (کارتی راگرتنی ئۆتۆمبێل) بۆ دەرچوان :\nدەرچوانی زانکۆی ئەمریکیی سلێمانی ، لەسەر داوای خۆیان ، دەتوانن ببنە خاوەنی (کارتی راگرتنی ئۆتۆمبێل) لەگەراجی زانکۆدا . بڕی ٢٠ دۆلار رەسمی دەرهێنانی ئەم کارتەیە ، کارتەکە تەنها ٢ ساڵ بەکاردێت ، دوای ئەوە بەسەر دەچێت ، پاش بەسەرچونیشی دەبێت بگەڕێنرێتەوەو دانەیەکی تازە دەربهێنرێت ، بەڵام دەبێت دوبارە بڕی ٢٠ دۆلار رەسمی لێبدرێت .\nئۆفیسی بەرپرس لەهەماهەنگیکاری لەناو زانکۆ ، سەرپەرشتیی دروستکردن و بەخشین و گۆڕینی ئەم کارتە دەکات . کارتەکە لەسەر داوای فێرخواز دروست دەکرێت و دەدرێت . ئەم کارتە ناکەوێتە بریی (کارتی هاتوچۆی دەرچوان بۆ زانکۆ) ، واتە هەمو دەرچویەکی زانکۆی ئەمریکیی سلێمانی ، ئەگەر بیەوێت بەئۆتۆمبێلی تایبەتیی خۆیەوە بێتە ناو زانکۆ ، دەبێت کارتی راگرتنی ئۆتۆمۆبێل و کارتی هاتوچۆی زانکۆو هەویەیەکی تایبەتییشی پێبێت کە وێنەی شەخسیی خۆیی لەسەربێت و پیشانی کارمەندانی پرسگەیان بدات .\nپێویستە بەسینەیەکی فراوانەوە کارتی راگرتنی ئۆتۆمۆبێل پیشان بدرێت لەکاتی راگرتنی ئۆتۆمۆبێل لەگەرجی زانکۆدا جا لەهەر کاتێکدابێت ، بەڵام دەبێت ئەوەش بزانرێت کە ناهێلرێت ئۆتۆمۆبێل شەو و رۆژ لەسەر یەک لەگەراجی زانکۆدا رابگیرێت .


كوتله‌ی عه‌ره‌بی له ئه‌نجومه‌نی پارێزگای كه‌ركوك: له ئه‌گه‌ری رۆیشتنی راكان میكانیزمی دیاریكردنی پارێزگاری نوێ ده‌گرینه‌به‌ر\nكوتله‌ی ئه‌نجومه‌نی عه‌ره‌بی له كه‌ركوك ته‌ئكید ده‌كاته‌وه ئه‌نجومه‌نی پارێزگا سه‌رپشك ده‌بێت له هه‌ڵبژاردنی پارێزگاری نوێی كه‌ركوك، له ئه‌گه‌ری ئه‌وه‌ی پارێزگاره به‌وه‌كاله‌ته‌كه‌ی ئێَستا له سه‌ره‌تای ئه‌م مانگه‌دا له پۆسته‌كه‌ی نه‌ما.\nحاته‌م تائی، وته‌بێژی كوتله‌ی ئه‌نجومه‌نی عه‌ره‌بی له كه‌ركوك، به ئاژانسه‌كانی راگه‌یاند:”له ئه‌گه‌ری به‌جێهێشتنی به‌جێهێشتنی پۆستی پارێزگار له‌لایه‌ن راكان جبوریه‌وه میكانیزمی دیاریكردنی پارێزگاری نوێی ده‌گرینه‌به‌رو ده‌بێت هه‌موو پێكهاته‌كان پشكیان له ئه‌نجومه‌نی پارێزگا هه‌بێت”، ئه‌وه‌شیخسته‌روو:”به‌پێی بڕگه یاسای (71) نابێت هیچ جێگرێك یان قایمقام و كه‌سێكیتر به‌بێ بڕیاری كۆتایی ئه‌نجومه‌نی پارێزگا بكرێت به پارێزگار”.\nوته‌بێژی كوتله‌ی ئه‌نجومه‌نی عه‌ره‌بی له كه‌ركوك، ئاماژه‌ی به‌وه‌شكرد:” هیچ میكانیزمێكی تری یاسایی نییه ئه‌گه‌ر بێت و ئه‌نجومه‌ن كۆنه‌بێته‌وه و به‌پێی ئه‌و یاسایه كاره‌كه ده‌درێته ده‌ست ده‌سه‌ڵاتی جێبه‌جێكار بۆ ئه‌وه‌ی ئه‌نجومه‌نه‌كه هه‌ڵوه‌شێنێته‌وه‌و كه‌سێكیتر به وه‌كاله‌ت به پارێزگار دابنرَت تا هه‌ڵبژاردنێكی تر دووباره ده‌كرێته‌وه”.\nهه‌روه‌ها باسی له‌وه‌شكرد:”ئێستا پێشنیازی رێكه‌وتن له نێوان پێكهاته‌كانی كه‌ركوك هه‌یه‌وله ماوه‌ی داهاتوو كاری جدی ده‌كرێت بۆ ئه‌وه‌ی لێك نزیك ببنه‌وه به تایبه‌ت دوای پێشنیاری (سه‌رۆك كۆمارو كوتله‌ی سائرون و التجمع الجمهوری العراقی) بۆ گه‌یشتن به دۆخێكی هاوتا له كارگێڕی پارێزگاكه.\nلای خۆشیه‌وه ئه‌ندامێكی لیستی برایه‌تی له ئه‌نجومه‌نی پارێزگای كه‌ركوك، رایده‌گه‌یه‌نێت:”نه‌مانی پارێزگار بۆشایی ئیداری گه‌وره له شاره‌كه دروستده‌كات و هه‌ر چه‌نده پارێزگاری به وه‌كاله‌ت زۆر كاری نایاسایی په‌یڕه‌و ده‌كات و ئه‌نجامده‌دات”.\nجوان حه‌سه‌ن، ئه‌ندامی لیستی برایه‌تی له ئه‌نجومه‌نی پارێزگای كه‌ركوك، رایگه‌یاند:”تا ئێستا بۆمان روون نه‌بۆته‌وه ئایا كار به یاسای (71)ـی سه‌ر به ده‌سه‌ڵاتی فیدراڵی یان بڕگه یاسای (21)ـی ئه‌نجومه‌نی نوێنه‌ران ده‌كرێت، چونكه حكومه‌تی عێراقی هه‌ر بڕیارێك بۆ كه‌ركوك ده‌ربكات پشت به یاسای ژماره (21) ده‌به‌ستێت”.\nئه‌و ئه‌ندامه‌ی لیستی برایه‌تی له ئه‌نجومه‌نی پارێزگای كه‌ركوك، باسی له‌وه‌شكرد:”ئه‌گه‌ر كار به یاسای (21) بكرێت راسته‌وخۆ قایقام ده‌كرێته پارێزگار تا پارێزگارێكی تر بۆ ئه‌و مه‌به‌سته به‌رێكه‌وتنی سیاسی داده‌نرێت”، روونشیكرده‌وه:”به‌ڵام ئه‌گه‌ر پارێزگاری به وه‌كاله‌تی ئێستاش بڕواته ئه‌نجومه‌نی نوێنه‌ران ئه‌وه بۆشایی ئیداری و ئه‌نجومه‌نێكی ئیفلیجمان ده‌بێت و بۆیه ده‌بێت ئه‌م بابه‌ته به زووترین كات چاره‌سه‌ر بكرێت “.\n 1022 جار بینراوه\n12/1/2018 1:53:40 AM


کوردیپێدیا - 23-08-2019\n📅 23-08-2019 ℹ | 🏷 پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست | 👁🗨\n- بەگوێرەی زانیارییەکان، پۆلیسی تورک هەڵیکوتایە سەرماڵی هاوسەرۆکانی هەدەپەهەدەپەی ناوچەکانی پەندیک، بایرامپاشا و بەشیکتاش-ی ئەستەنبۆڵ. لە دەستبەسەرگرتنەکاندا، هاوسەرۆکانی هەدەپەی پەندیک و بایرامپاشا دەستگیر کران، هاوسەرۆکی هەدەپەی بەشیکتاش-یش بەهۆی ئەوەی لە ماڵ نەبوو، دەستگیرنەکرا.\n- وتەبێژی کەمپی مەخموورمەخموور دەڵێت:بەهۆی ئەوەی ئاسایشی هەولێرهەولێر رێگایان پێنادات بێنە هەولێر، دۆخی کوردانی باکوور لە کەمپەکە زۆر خراپه، وتەبێژی ئاسایشی هەولێر-یش دەڵێت:دوای کوشتنی دیپلۆماتکارەکەی تورکیا، رێگە بە هاووڵاتیانی کەمپەکە نادرێت بێنە هەولێر.\n 📡 ماڵپەڕ | 🏳 کوردیی ناوەڕاست | ماڵپەری ئەی ئێن ئێف نیوز - 23-08-2019\n 📡 ماڵپەڕ | 🏳 کوردیی ناوەڕاست | ماڵپەری دواڕۆژ - 23-08-2019\n👌 ئەم بابەتە لەلایەن: (زریان سەرچناری)ەوە لە: Aug 21 2019 3:09PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Aug 24 2019 10:02PM باشترکراوە\n📷 فایلی وێنە 1.0.2 62 KB Aug 24 2019 10:02PM هاوڕێ باخەوان\n📷 فایلی وێنە 1.0.1 147 KB Aug 23 2019 12:36PM هاوڕێ باخەوان\n1. 👁 حاجیانی هەرێم بۆ فەریزەی حەج 45 ملیۆن دۆلاریان بردۆتە سعودیە\n2. 👁 سەنتەرەکانی ئۆتیزم لەماوەی 15 رۆژ مۆڵەت وەرنەگرن، دادەخرێن\n3. 👁 ڤایرۆسی جگەر هەڕەشە لە ژیانی نەخۆشانی تالاسیمیای کوردستان دەکات


چۆن دەستەکانت دەنوقێنیت؟ ئەوە نهێنی کەسایەتیت ئاشکرا دەکات – تۆڕی میدیایی خەڵک\n2019/08/23 - 10:25 AM\nبۆزانینی كەسایەتی مرۆڤەكان تەنها كەمێك وردبینی بەسە چونكە كەسایەتی مرۆڤەكان لە جوڵەو كردارەكانی ڕۆژانەدا بە ئاسانی دەردەكەوێت، لەوانە جوڵەی دەست و چۆنێتی قسەكردن و هتد.. بەڵام بۆ زیاتر زانینی كەسایەتیت ئەم تاقیكردنەوەیە ئەنجام بدە: بە ئاسای دەستت دابخە و بزانە بەكام جۆر لەم جۆرە دەست داخستنە ئاسودەتریت و زیاتر بەكاری دەهێنیت:\n-پەنجە گەورە لەسەرەوەی پەنجەكانی تر دادەنێیت بەڵام بە ڕێكی\n-پەنجە گەورەت دەخەیتە ناوەوە\n-پەنجە گەورەت دەهێنیتەوە تەنیشت پەنجەكانی تر\n-پەنجە گەورەت بە ئاڕاستەی سەرەوە دەبێت\nتۆ لەكام جۆرەیت؟ هەڵیبژێرە پاشان لە خوارەوە ئەنجامەکەی بخوێنەرەوە:\n-ئەگەر پەنجە گەورە لەسەرەوەی پەنجەكانی تر دادەنێیت بەڵام بە ڕێكی ئەوە بەدڵنیاییەوە تۆ وزە بەخشترین مرۆڤی دنیایت، هەمیشە هەوڵ دەدەیت شتی تازە بزانیت و هەوڵ بۆ زۆر شت دەدەیت بێگومان تۆلەو كەسانە نیت كەكاتت بە سەیركردنی تیڤی بەسەر بەریت، لەو كەسانەیت كە هەمیشە هەستی دڵنیای بە بەرامبەرو دەوروبەرەكەت دەبەخشیت و وزەیەكی ئیجابی بەدەوروبەرت دەدەیت، خەڵك زۆر ڕێزت دەگرێت و گوێت بۆدەگرێت تۆ بێگومان سەركردەیەكی سەركەوتویت.\n-ئەگەر پەنجە گەورەت دەخەیتە ناوەوە ئەوە تۆ كەسێكی زیرەكیت بەڵام ماندوشیت لەوكەسانەیت كە ناتوانی بە ئاسانی هاورێیەتی تازە دروست بكەیت، لەدورەوە كەسێكی كەمێ دڵ ڕەق دەرەكەویت بەڵام لەناخەوە زۆر كەسێكی میهرەبان و بەسۆزیت. ئەو بەهرەیەت هەیە كە هەمو كێشەیەك بەئاسانی چارەسەر دەكەیت و وردبینی بۆ شتەكان و هەمیشە بریاری دروست دەدەیت، بەڵام پێویستت بەكەسێكە كە زۆر لێت تێبگات.\n-ئەگەر لە جۆری سێیەمیت و پەنجە گەورەت دەكەیتە تەنیشت پەنجەكانیتر ئەوە تۆ لەو كەسانەیت كە دروشمی ژیانت ئەوەیە كە ( هەركەس ئازادە لە هەڵبژاردنی ژیانی خۆی) تۆ كەسێكی جدییت، لەگەڵ ئەوەشدا ترست لە شكست هەمیشە ڕێگرە لەوەی بریاری ئازایانە بدەیت لە ژیانت دا ئەوە تاكە شتە كە متمانەت بەخۆت كەم دەكاتەوە بۆیە هەمیشە پێویستت بە ستایش و پیاهەڵدان هەیە، بەڵام هاوڕێكانت خۆشیاندەوێیت و هەمیشە هاوڕێی ڕاستەقینەت هەیە.\n-ئەگەر لەو كەسانەی كە پەنجەگەورەت بۆ سەرەوەیە تۆ كەسێكی كراوەیت و مێشكێكی خێرات هەیەو بیرۆكەی زۆر و سەیرو سەمەرەت هەیە كە هەندێ جار وادەردەكەوێت ئەستەم بێت، حەزدەكەیت بەهەمو دنیادا بگەڕێیت و شتی تازە بزانیت و هەمیشە لەهەوڵی دۆزینەوەی شتی نوێدایت، زۆركەس بەكەسێكی تێگەشتوت تێدەگات و گوێ لە ئامۆژگاریەكانت دەگرن و کەسێکی زیرەکیت.\n2020/08/11 - 3:49 PM\nچەند کەرەستەیەک کە جاران لە هەموو ماڵێکدا هەبووە، چەندیانت بیر ماوە؟\nفلۆپی دیسک کە لە جیاتی فلاش میمۆری بەکاردەهات و تەنها جێگای 1.22MB شت دەبویەوە.\n– شۆردنەوەی وێنە و فیلمی کامێرا یەکێکی دیکەبوو لەو شتنایە لە زۆرێک لە ماڵەکاندا هەبوو\n– کاسێتەکان تاکە ڕێگەبوون بۆ گوێگرتن لە گۆرانی\nدواتر CD داهات کە شتێکی نوێی و جیاوز بوو\n– ئامێری فاکس لە فەرمانگە و شوێنە گشتیەکان هەبوو\n– بە کاسێتی ڤیدیۆ تەماشای فیلم دەکرا\n– تەلەفونی زەمینی لە زۆرێک لە ماڵەکاندا هەبوو\n– بەردەوام لە تەنیشتیەوە دەفرەتی تەلەفوون بونی هەبوو


ئێران: دەستوەردان لە هەڵبژاردنی ئەمریکا ناکەین | KURDPLAT\nئێران: دەستوەردان لە هەڵبژاردنی ئەمریکا ناکەین\nکوردپلات 11/02/2020 07:19:00 م ليست هناك تعليقات\nکەمتر لە 24 کاژێر بەر لە هەڵبژاردنی سەرۆکایەتیی ئەمریکا، ئێران پەیامێکی روون بە واشنتن دەدات و دەڵێت، چاودێریی هەڵبژاردنەکان دەکەن، بەڵام دەستوەردان کاری ئەوان نییە.\nسەعید خەتیبزادە، گوتەبێژی وەزارەتی دەرەوەی ئێران لە کۆنفرانسی رۆژنامەڤانیی رۆژانەیدا رایگەیاند، بەلای ئەوانەوە ئەوە گرنگە کە سەرۆکی هەڵبژێردراو بە چ جۆرێک مامەڵە لەگەڵ ئێران دەکات.\nگوتەبێژەکەی وەزارەتی دەرەوەی ئێران دەڵێت "تاران رایگەیاندووە کە نە دەست لە هەڵبژاردنی ناوخۆی ئەمریکا وەردەدات نە جێگەی بایەخی هیچ لایەنێکیشە ئەمە رووبدات. هەڵبژاردنەکان گوزارشت لە خواستی ئەمریکییەکان دەکەن، بەڵام بێگومان پێشمانوایە هەڵبژاردنەکانی ئەمریکا زیاتر لە نمایشێک دەچن، دەیانەوێت ئەو نمایشە سەرنجڕاکێشتر پیشانبدەن. هەموو تۆمەتەکان رەتدەکەینەوە، ئەمانە تۆمەتی بێ بنەمان واشنتن لە دژی ئێران ئەنجامیدەدات".\nیەکێک لە گەورەترین نیگەرانییەکانی ئەمریکا دەستوەردانی دەرەکییە لە هەڵبژاردنەکان، ئێران بە هەوڵی دژایەتیکردنی دۆناڵد ترەمپ تۆمەتباردەکرێت و رووسیاش بە لایەنگری.\nمەترسیی ئەگەری دەستوەردان لە هەڵبژاردنەکان دەزگا هەواڵگرییەکانی سەرقاڵتر کردووە.\nجۆن راتکلیف، بەڕێوەبەری ئاژانسی نیشتیمانیی ئەمریکا رایگەیاندووە "داوا لە هەموو ئەمریکییەکان دەکەم بە ئەرکی خۆیان هەستن و دژی ئەوانە بوەستنەوە کە زیانمان پێدەگەیێنن. رێگەمەدەن هەوڵی دەستوەردان کاریگەریی بەسەرمانەوە هەبێت. ئەگەر ئیمەیڵێکی هەڕەشەئامێز یاخود تێکدەرانەت پێگەیشت، مەشڵەژێ و بڵاویمەکەوە".\nلە ناوەڕاستی مانگی ئۆکتۆبەری ئەمساڵ سەدان ئیمەیڵ بەناوی گرووپێکی نەژادپەرست بەناوی پراود بۆیز، بۆ دیموکراتەکان نێردران، هەڕەشەیان لێکرا دەنگ بە ترەمپ بدەن.\nبەڕێوەبەری هەواڵگریی نیشتمانیی ئەمریکا ئێرانی بە کامپەینی ناردنی ئەو ئیمەیڵانە تۆمەتبارکرد و رایگەیاند کە مەبەست لێیان ناشرینکردنی کامپەینی هەڵبژاردنی گشتییە، گومانەکانیش لە ترەمپ زیاتربوون دوای ئەوەی لە یەکەم دیبەیتی سەرۆکایەتیدا رەتیکردەوە سەرکۆنەی گرووپی پراود بۆیز بکات.


کاتی جێبه‌جێکردنی سێهه‌م قۆناغی هه‌ڵپه‌ساردنی به‌ڵێنه‌کانی ئێران ئاشکرا کرا - جام کوردی\nکاتی جێبه‌جێکردنی سێهه‌م قۆناغی هه‌ڵپه‌ساردنی به‌ڵێنه‌کانی ئێران ئاشکرا کرا\nبه‌رپرسێکی باڵا له ڕێکخراوی وزه‌ی ناوه‌کی ئێران ڕایگه‌یاندووه که له یه‌ک مانگی داهاتوو قۆناغی سێهه‌می هه‌ڵپه‌ساردنی به‌ڵێنه‌کانی ئێران له چوارچێوه‌ی ڕێکه‌وتنی ناوه‌کی جێبه‌جێ ده‌کرێت.\nبه پێی ڕاپۆرتی جام کوردی، به‌هروز که‌ماڵوه‌ندی وته‌بێژی ڕێکخراوی وزه‌ی ناوه‌کی ئێران سه‌باره‌ت به ورده‌کاری قۆناغی سێهه‌می هه‌ڵپه‌ساردنی به‌ڵێنه‌کانی ئێران وتی: ئه‌گه‌ر لایه‌نی به‌رامبه‌ر له ماوه‌ی یه‌ک مانگی داهاتوو به‌رده‌وام پابه‌ندی به‌ڵێنه‌کانی نه‌بێت، به پێی ئه‌وه‌ی که پێشتر سه‌رۆک کۆماری ئێران وه‌ک سه‌رۆکی ئه‌نجومه‌نی باڵای ئاسایشی نیشتمانی ئێران ڕایگه‌یاندووه، هه‌نگاوی سێهه‌می هه‌ڵپه‌ساردنی به‌ڵێنه‌کانی ئێران ده‌خرێته بواری جێبه‌جێکردنه‌وه.\nناوبراو وتی: وه‌زاره‌تی ده‌ره‌وه‌ی کۆماری ئیسلامی ئێران ده‌بێت به‌رده‌وام زانیاری سه‌باره‌ت به هه‌نگاوه‌کانی لایه‌نی به‌رامبه‌ر و ئاسۆی به‌رده‌م بخاته‌ڕوو.\nکه‌ماڵوه‌ندی وتی: هه‌نگاوی سێهه‌می ئێران هه‌ڵپه‌ساردنی به‌ڵێنه‌کان له چوارچێوه‌ی ڕێکه‌وتنی ناوه‌کی له خۆ ده‌گرێت و ئه‌گه‌ر وڵاتانی ئه‌ورووپی داواکارییه‌کانی ئێران جێبه‌جێ بکه‌ن ئێمه‌ش بۆ هه‌مان خاڵی یه‌که‌م ده‌گه‌ڕێینه‌وه.\nوتیشی: ئه‌گه‌ر ئه‌وان جیدی بن ڕه‌نگه پێویست به هه‌نگاوی سێهه‌م نه‌بێت، به‌ڵام له ئه‌گه‌ری به‌رده‌وامی ئه‌م ڕه‌وته هه‌نگاوه‌کانی دیکه‌ش به‌ڕێوه ده‌بێت و هه‌رچی به‌ره‌و پێشتر بڕۆین، به‌ڵێنه‌کان که‌متر ده‌بن و به کرده‌وه چیدی شتێک به ناوی ڕێکه‌وتنی ناوه‌کی نامێنێته‌وه.


ژیانی کولەمەرگیی رەش پێستەکان لە ئەمریکا | KURDPLAT\nژیانی کولەمەرگیی رەش پێستەکان لە ئەمریکا\nکوردپلات 6/10/2020 12:23:00 ص ليست هناك تعليقات\nمێژووی رەش پێستەکان لە ئەمریکا، مێژوویەکی تاریک و پڕ لە ئازارە، ھەر جارێک و بەھۆی رووداوێکەوە پەردە لەسەر ئەو تاریکییە لادەبرێت و ژیانی پڕ لە ئازاری ئەوان بۆ ھەموو جیھان ئاشکرا دەبێت. مردنی جۆرج فلۆیدیش دوای ئازاردانی لەلایەن پۆلیسێکی ئەمریکییەوە، جارێکی دیکە ئەو ئازارە سەختەی رەش پێستەکانی ئەمریکای بە جیھان ناساندەوە کە لەو وڵاتەدا دەیچێژن.\nپۆلیس و رەش پێستەکان\nبەشی زۆری ئامار و توێژینەوەکان کۆکن لەسەر ئەوەی کە مامەڵەی پۆلیسی ئەمریکی لەگەڵ رەشپێستەکان سەخت و توندوتیژە، زۆربەی ئەوانەی لەلایەن پۆلیسەوە ئازاردەدرێن رەشپێستەکانن، بە ئاشکرا ئەوە دەبینرێت کە جیاوازیلەنێوان سپی پێستێک و رەشپێستێکدا دەکەن. ئەمەش وای کردووەزۆربەی ئەوانەی لەلایەن پۆلیسەوەدەگیرێن، ئازاردەدرێن و تەنانەت رووبەڕووی مردن دەکرێنەوە رەشپێستەکانن.\nمردنی رەش پێستەکان\nئامارەکان لەبارەی تەقەی ھێزەکانی پۆلیس و کوشتنی خەڵکەوە دەریدەخەن، ژمارەی کوژراوانی رەشپێستی ئەمریکی بە بنەڕەت ئەفریقی زیاترە لە چاو ژمارەیان لە ئەمریکا، واتە سەرەڕای کەمیی ژمارەیان لە ئەمریکا، بەڵام لەنێو کوژراوانی دەستی پۆلیسدا زۆرینەن.\nلەگەڵ ئەوەی ئەمریکییە رەش پێستە بە بنەڕەت ئەفریقییەکان لە ١٤٪ی دانیشتووانی ئەمریکا پێکدەھێنن، بەڵام لە سەروو ٢٣٪ی ئەوانەی بە دەستی پۆلیس دەکوژرێن رەش پێستە ئەمریکییە-ئەفریقییەکانن.\nئەم ئامارە مەترسیدارە سێ ساڵە بەردەوامە، لە کاتێکدا ژمارەی کوژراوە سپی پێستەکان بەردەوام کەمدەبێتەوە.\nماددەی ھۆشبەر؛ بیانووی کوشتنی رەشپێستەکان\nرەش پێستەکانی ئەمریکا بە چەند بیانوویەکلەژێر ستەم و ئازاری ھێزە ئەمنییەکاندان، ھەرجارە و بە بیانوویەک ئازار دەدرێن و تۆمەتبار دەکرێن، لە کاتێکدا توێژینەوەکان دەریدەخەن ئەم تۆمەتانە ناڕاستن و تەنھا بۆ داپۆشینی ئەو ستەمەیە لێیان دەکرێت.\nبەپێی ئامارەکان لەگەڵ ئەوەی بەکارھێنان و بازرگانیکردن لەناو رەش پێست و سپی پێستەکانی ئەمریکادا لەیەکەوە نزیکە، بەڵام زۆربەی ئەوانەی بە تۆمەتی بەکارھێنان و بازرگانیکردن بە ماددە ھۆشبەرەکانەوە دەستگیر دەکرێن لە رەش پێستەکانن.\nلە ساڵی ٢٠١٨ لەنێو ھەر ١٠٠ ھەزار ئەمریکی رەش پێستدا ٧٥٠ کەسیان بەتۆمەتی ماددەی ھۆشبەر دەستگیرکراون،لە کاتێکدا لە ھەر ١٠٠ ھەزار ئەمریکی سپی پێستدا تەنھا ٣٥٠ کەسیان بەو تۆمەتە دەستگیر کراون.\nواتە ئەوەی لە ئامارەکاندا دەردەکەوێت دەستگیرکردن بە تۆمەتی بەکارھێنانی ماددە ھۆشبەرەکان لەنێو ئەمریکییە - ئەفریقییەکاندا زیاترە، لە کاتێکدا بەکارھێانی مادە ھۆشبەرەکان لای سپی پێست و رەش پێستەکان وەکیەکە و نزیکە لەیەکەوە.\nبەپێی دەرئەنجامەکانی توێژینەوەیەکییەکێتی ئازادییە مەدەنییەکانی ئەمریکا، دەستگیرکردنی رەش پێستەکان بە تۆمەتی کێشانی حەشیش و ماددەکانی دیکە ٣.٧ ھێندە زیاترە لە دەستگیرکردنی سپی پێستەکان، لە کاتێکدا جیاوازییەکی زۆر کەم ھەیە لەنێوان سپی پێست و رەش پێستەکان لە کێشانی ئەم ماددەیە.\nزیندان؛ ماڵی دووەمی رەش پێستەکان\nئەمریکییە رەش پێستەکان دەزانن نزیکبوونەوەشیان لە تاوان ئەگەر زۆرە بۆ ماڵی دووەمیان ببات کە زیندانە، لە کاتێکدا سپی پێستەکان ئەم ترسەیان نییە و ئازادتر دەتوانن بژین و ترسی کەمتریان ھەیە لە نزیکبوونەوە لە تاوان.\nبەپێی نوێترین ئامارەکان، ژمارەی رەش پێستەکانی ئەمریکا لە زیندانەکاندا پێنج ھێندەی ژمارەی سپی پێستەکان و دوو ھێندەی ئەمریکییە - ئیسپانییەکانە.\nلە ساڵی ٢٠١٨ تەنھا لە ١٣٪ی دانیشتوانی ئەمریکا رەش پێست بوون، بەڵام سێ لەسەریەکی زیندانییەکان رەش پێست بوون.\nبەپێی ھەمان ئامار، لە٦٠٪ دانیشتوانی ئەمریکا سپی پێستن، لەگەڵ ئەوەشدا تەنھا لە ٣٠٪ زیندانییەکان سپی پێستن.\nلە ھەر ١٠٠ ھەزار ئەمریکییەکی بە بنەڕەت ئەفریقی ١٠٠٠ کەسیان لە زیندانن،لە کاتێکدا تەنھا ٢٠٠ سپی پێست لە ھەر١٠٠ ھەزار سپی پێستێک لە زیندانەکانی ئەمریکادان.\nلەگەڵ ئەوەی ژمارەی زیندانییە ئەمریکییە - ئەفریقییەکان لە چاو ساڵانی رابردوو روو لە کەمبوونە، بەڵام بەراورد بە سپی پێستەکان ژمارەیان لە زیندانەکاندا بەردەوام لە پێشەوەیە.\nشەپۆلی دژە رەگەزپەرستی چی دەکات؟\nدوای مردنی جۆرج فلۆید، شەپۆلێکی گەورە و فراوانی ناڕەزایەتیی ویلایەتەیەکگرتووەکانی ئەمریکای گرتووەتەوە، سەرەڕای توندوتیژییەکان، ناڕەزایەتییەکان بە شێوەیەکی گرنگ بەڕێوە دەچن و داوای ئازادی زیاتر و ژیانێکی ئارامتر بۆ رەشپێستەکان دەکرێت، خۆپیشاندەران داوا دەکەن کۆتایی بە جیاوازیی رەگەزیی بھێنرێت و ھێزەکانی پۆلیسدادوەرانەتر مامەڵە لەنێوان سپی پێست و رەش پێستەکاندا بکەن.\nلەبەر مکوڕی خۆپیشاندەرانی ئەمریکا لەسەر داەاکارییەکانیان و ھاتنە سەر شەقامی سەدان ھەزار خۆپیشاندەر لە وڵاتانی ئەورووپاش، ئەگەر ھەیە ھەندێک گۆڕانکاری لە مامەڵەی ئەمریکا لەگەڵ رەشپێستەکاندا بھێنێتە ئاراوە، بەتایبەت دوای ئەوەی بەشێکی زۆری میدیاکارانی ئەمریکا، ھونەرمەند، رۆشنبیر و سپی پێستەکانیش ھاتونەتە سەر شەقام و لەگەڵ رەش پێستەکاندا داوای ئازادیی و مافی یەکسان بۆ رەشپێستەکان دەکە


بزووتنەوەی گۆڕان لە سەردەمی قوتابییەکانی کاک نەوشیرواندا\n5/18/2019 5:45:54 PM\n3211 جار خوێندراوەتەوە\nبزووتنەوەی گۆڕان لە ھێزێکی کاراوە بەرەو ھێزێکی تەمبەڵ ھەنگاو دەنێت، ئەگەر بەم ستایلەی ئێستای کاری سیاسیی بکات. لەڕووی سیاسیی و دانوستاندنەوە ڕاستە گۆڕان ھێزێکی براوەیە و ھێشتا بەشێکی گەورەی جوڵەی سیاسیی ئەنجام دەدات، بەڵام لە ناو خودی حیزبەکەدا کێشەی گەورە بوونی ھەیە و خەریکە دەبنە برینی کۆن، برینی کۆنیش چارەسەرکردنی زەحمەتە.\nگۆڕان لەدوای رۆحشاد نەوشیروان مستەفاوە چەندین ھەڵەی سیاسیی ئەنجام داوە، لەناو خودی حیزبەکە و لەسەر ئاستی سیاسەتە ستراتیژییەکانی. لە گرفتی دانانی خانەی ڕاپەڕاندنەوە بۆ نەبەستنی کۆنگرە و کۆنفڕانس. زۆر زوو ئێمە گوتمان بزووتنەوەی گۆڕان لاشەیەکی گەورەیە و گیری خواردووە بەدەست سەری بچووکەوە. دوایی چەند ھەڵبژاردنێک گۆڕان لاشەکەشی بەرەو بچووک بوونەوە چوو.\nگوومان لەوەدا نییە گۆڕانی سەردەمی نەوشیروان مستەفا زۆر بەھێزتربوو لە گۆڕانی ئێستا، چونکە نەوشیروان مستەفا بە ستراتیژ کاری دەکرد و بوێری سیاسیی بەکار دەھێنا. بەڵام بەردەوام بوون لەسەر بەرنامە ستراتیژەکانی نەوشیروان مستەفا دەیتوانی بزووتنەوەکە بە بەھێزی بھێڵێتەوە. نکۆڵی لەو حەقیقەتە سۆسیۆ سیاسییە ناکرێت کە لە کولتووری سیاسیی حیزبایەتی ئەم ناوچەیە بوونی ھەیە، کاتێ سەرکردەکەی دەمرێت تووشی لاوازی دەبێت و بۆشایی سیاسیی درووست دەکات.\nئێستا قوتابییەکانی نەوشیروان مستەفا لەجیاتی بەستنی کۆنگرە و کۆنفڕانس و نوێکردنەوەی گۆڕان و چارەسەرکردنی کێشە ناوخۆییەکان، خەریکی شەڕی ڕاگەیاندن و شکاندنی پەنجەکانی یەکترین. لەجیاتی پێداگرتن لەسەر ستراتیژەکانی گۆڕان، خەریکی فرۆشتنەوەی شکستەکانن بەیەکتریی. ئەمەش بێھیواکردنی نەوشیروانییەکانە و بەتاڵکردنەوەی کارنامەکەی بزووتنەوەی گۆڕانە، ئەو کارنامەیەی دەیەوێت سیستەمی حکوومڕانی بگۆڕێت و عەدالەتی کومەڵایەتی بچەسپێنێت، چونکە فەلسەفەی سیاسیی نەوشیروان مستەفا دژایەتی گەندەڵکارانە، وەک خۆی دەڵێت گەر ناتوانن دژایەتی گەندەڵکاران بکەن، ئەوا پشتگیریشیان مەکەن.\nگۆڕان بەم شێوەیە کاربکات بەرەو لاوازی زیاتر دەچێت، چونکە ناڕەزایی زۆر بوونی ھەیە دژی سیاسەتەکانی، دەبێت گۆڕان گۆڕانکاری لە خودی خۆیدا بکات و کۆنگرە ببەستێت و ڕاگەیاندنی ڕێک بخات، گۆڕان پێویستی بە گۆڕنکارییە، وەک ھێزەکانی تر گۆڕان نەخۆشی سیاسیی ھەیە و دەبێت چارەسەریان بکات. دیاریکردنی نەخۆشییەکان و دانپێدانانیان نیوەی چارەسەرەکەیە.\nگۆڕانی سەردەمی قوتابییەکانی کاک نەوشیروان کێشەی ھەیە و کێشەکان گەورەتر دەکەن، بوونی کێشەش شتێکی سرووشتییە لەکاری حیزبیدا، بەڵام عەیبەی سیاسیی ئەوەیە سەرکردایەتی گۆڕان لە جیاتی چارەسەرکردن خەریکی شەڕی ڕاگەیاندن و شکاندنی یەکتری بن. بەمەش قوتابییەکان لە کارنامە سیاسییەکەی مامۆستاکەیان یاخیی دەبن و گۆڕان بەرەو حیزبێکی زۆر تەقلیدی دەبەن.\nھەموو ھێزە سیاسییەکانیش دەبێت باجی گوێنەگرتن بدەن، گۆڕانیش بەشێکی باجەکەی داوە، بەردەوام بوونیشی لەسەر گوێ نەگرتن بەرەو بچووک بوونەوەی زیاتری دەبات.


10/5/2019 11:19:00 AM 36730 جار خوێندراوەتەوە\nرۆژنامەی دەیلی مەیلی بریتانی لە هەواڵێكیدا ئاشكرایكردوە كە پەیوەندی نێوان گریزمان و مێسی هۆكارێكە بۆ ئەوەی ئەو هێرشبەرە فەرەنسییە لە هاوینی داهاتو ریزەكانی یانەی بەرشەلۆنەی ئیسپانی بەجێبهێڵێت.\nلە ئێستاشدا بەرپرسانی یانەی بەرشەلۆنە بەهۆی گریزمانەوە فشاری توندیان لەسەرە، چونكەلە هاوینی 2018 هەوڵی گواستنەوەی ئەو یاریزانەیاندا، بەڵام گریزمان ڕەتیكردەوە بچێتە یانەی بەرشەلۆنە، ئەمەش هاندەرانی یانەی بەرشەلۆنەی توڕە كردو بەشێكی زۆری هاندەران داوایان دەكرد كە یانە كەتەلۆنییەكە ئەو یاریزانە نەگوازێتەوە، لە لایەكی دیكەوە گریزمان تا ئێستا لە یانەی بەرشەلۆنە بەشێوەیەكی باش دەرنەكوتوە و تەنها سێ گۆڵی تۆماركردوە.\nبەشێك لە رۆژنامەكانیش لە كاتی گواستنەوەی ئەو یاریزانە باسیان لەوە دەكرد كە مێسی كاپتنی یانەكە نیگەرانە لەوەی كە یانەكەی گریزمانیان گواستۆتەوەو كاریان بۆ گەڕانەوەی نێیمار نەكردوە، سوارێزیش یەكێكی دیكە بوە لەو یاریزانانەی كە پشتگیری لە گەرانەوەی نێیمار كردوە.\nرۆژنامەی دەیلی مەیلی بریتانی ئاشكرایكردوە< بەهۆی ناڕەزایی مێسی كارگێڕی یانەكە لە هاوینی 2020 گریزمان دەفرۆشێت لە پێناو گەڕانەوەی نێیمار، یاخود ئەو یاریزانە دەخاتە نێو گرێبەستی گواستنەوەی هێرشبەرە بەرازیلییەكە لە یانەی پاریس سان جێرمانەوە.\n#بەرشلۆنە #پاریس سان جێرمان #مێسی #نێیمار


دانا عه‌بدولكه‌ریم: به‌رده‌وام ده‌بین له كاركردن بۆ ته‌واوكردنی رێگا دو سایده‌كانی نێوان شاره‌كانی هه‌رێم\nوه‌زیری ئاوه‌دانكردنه‌وه و نیشته‌جێكردن رایده‌گه‌یه‌نێت: پرۆسه‌ی نۆژه‌نكردنه‌وه‌ی رێگاوبانه‌كانی هه‌رێم به سه‌ركه‌وتوی كۆتایی هاتوه و له‌مساڵیشدا قۆناغی دوه‌می نۆژه‌نكردنه‌وه‌ی رێگاوبانه‌كان ده‌ستپێده‌كه‌ن.\nدانا عه‌بدولكه‌ریم، وه‌زیری ئاوه‌دانكردنه‌وه و نیشته‌جێكردنی حكومه‌تی هه‌رێم رایگه‌یاند: قۆناغی یه‌كه‌می نۆژه‌نكردنه‌وه‌ی رێگا سه‌ره‌كییه‌كانی نێوان شاره‌كانی هه‌رێم له‌و واده‌یه‌ی بۆی دیاریكرابو به سه‌ركه‌وتویی كۆتایی هات كه كۆی بودجه‌ی (42) ملیار دینار بو.\nوتیشی:"له‌مساڵدا و له وه‌رزی هاوین ده‌ست به جێبه‌جێكردنی قۆناغی دوه‌می نۆژه‌نكردنه‌وه‌ی به‌شێكی رێگاوبان بكه‌ن و جگه له‌وه‌ش به‌رده‌وام ده‌بن له كاركردن بۆ ته‌واوكردنی رێگا دو سایده‌كانی نێوان شاره‌كانی هه‌رێم، به‌تایبه‌تیش رێگاكانی (دهۆك - هه‌ولێر) و (هه‌ولێر - كۆیه) و (كۆیه -سلێمانی) و (سلێمانی - گه‌رمیان)".


بەهرۆز جەعفەر : یەکێتى باجە قورسەکە دەدات . – WTARIKURD\nبەهرۆز جەعفەر : یەکێتى باجە قورسەکە دەدات .\nحزب ، کۆمەڵێک خەڵکن ، ئایدۆلۆژیایەکى دیاریکراویان هەیە ، بەرژەوەندی هاوبەش کۆى کردونەتەوە،بۆ بەدیهێنانى ئامانجێکى باڵا و ڕەوا تێدەکۆشن ، لەچوارچێوەى بەرنامەو پەپڕەوو پرۆگرامى خۆیاندا.\nبەپێی ئەم پێناسەیەى زانستى سیاسەت بۆ حزب ، دەردەکەوێت ، چەند توخم و پایەیەک گرنگ ڕۆح دەکات بەبەر حزبدا ، ئەگەر ئەوانە نەمان،کەواتە ئەو حزبە ڕووەو لاوازبون و لەقاڵبدان دەچێت . هەروەک هەیکەلیەى “حزبێکى ستونى” وەک یەکێتى ، پێکهاتووە لە :\nیەکەم: بنکەو خوارەوە ، کە جەماوەرو کەوادیرى ئاسایی و تەنانەت زۆر جار لایەنگرانیش دەگرێتەوە .\nدووەم: نوخبەو کادرى ناوەندیی ، کە پشتێنەو کەمەربەندى حزبن .\nسێهەم: سەرکردایەتى ..\nیەکێتى لەوەتەى ، هەیە باجى هەڵەى سەرکردایەتى ئەدات ، لەوەتەشی هەیە جەماوەرێکى پان و پۆڕى هەبووە ، نەک لەکوردستان بەڵکو تەنانەت لەناوچەکانى دەورو بەریش ، کەم حزب هەن ، وەک یەکێتى خەڵکى ناوەندیی و ڕۆشنبیرو بەئەزموونى هەبوبێت ، بەدرێژایی دواى ساڵى (1996) و ( 31 ى ئاب) یەکێتى لەگەڵ ئەوەى هێدی هێدى کێرڤى دادەبەزێت ، لە گەڵ چوونى تاڵەبانى بۆ بەغدا ، ئیتر بەیەکجار مەکتەبی سیاسیی و بەرپرسە ئەمنیەکانى یەکێتى و سەرکردایەتى ، کەوتنە تەکەتولات و لێدان لە پشتێنەى کادرە وەسەتیەکان و زویرکردنى جەماوەر ، بەجۆرێک (4) ساڵ پێش ئێستا ( بەرهەم ساڵەح) نامەیەکى بۆ تاڵەبانى نوسیبوو،بەمەبەستى دەستلەکارکێشانەوە ، تیایدا هاتبو ” هەر باشە یەکێتى ماوە ، بەرگەى گرتووە” …\nلەم ەهەڵبژاردنەى بڕیارە لە (21 ى ئەیلولى 2013) بکرێت ، بەباشی تێبینى دەکرێت ، هیچ کەسێکى ڕۆشنبیرو خەڵکە ناوەندییەکانى یەکێتى و تەنانەت بەشێک لەسەرکردایەتى ، سنگى خۆیان نادەنە بەرگوللەو تانەى خەڵک ، هیچ شەڕێکى ساردو گەرم بۆ یەکێتیەکەیان ناکەن ، بۆ؟.. چونکە ئەمان دەیان جار هەرچییەکیان کردووە ، سێ و چوار کەس ریسەکەیان کردۆتەوە بەخورى ، سێ و چوار کەس بەرژەوەندیی خۆیان و ماڵ و مناڵیان وەک یەکێتى نابینن ، بەڵکو خستویانەتە پێش یەکێتى و میللەت و هەموو شتەوە .\nحاڵى حازر،تا دەگاتە مانگى (2ى 2014) واتە لەماوەى (4) مانگدا یەکێتى کەوتوتە بەردەم (3) بازگەو وێستگەى گەورەو قورس :\nیەکەم : وێستگەى هەڵبژاردن ، کە دیارە یەکێتى بەکوێ ئەگا..\nدووەم: وێستگەى تاڵەبانى، ئیتر دەبێت یەکێتى تاڵەبانى تێپەڕێنیت ، ڕاستە سەرکردەیەکى رۆحییەو ڕۆڵى هەبووە.\nسێهەم: وێستگە قورسەکە،کە کۆنگرەیە ، کێ دەبێت بە سکرتێر ؟.\nلەهەمووى قورستریش بۆ ئەم حزبە ، ئەوەیە وا دەردەکەوێت کە پارتى یەکێتى بەیەکجاریی لەچاوى خۆى دەرکردووە،ئیشى خۆى پێکرد و تەواو لە جەماوەرو خەڵکى خست،ئەوسا بڕۆ بۆ کوێ دەچیت برۆ..هەروەک چەندین بەرپرس بە کادرەکانى یەکێتى یان وتووە. بەو پێیەى پارتى نازانێت لەگەڵ کێ هەڵسوکەوت بکات لەناو یەکێتى ؟. ئەوەتا دەبینین مەلا بەختیار کە لەوەدەچێت پێشتر کاتى نەبوبێت ئێستا دەڵێت : پارتى ناوى مردووى نەسڕیوەتەەو تەزویر ئەکات !. لەبەرامبەرا مەسرور بارزانى هێرش دەکاتە سەر تاڵەبانى .\nئەوەى یەکێتى پێی دەکرێت ، لەدواى ئەم هەڵبژاردنە ، تەنها ئاژاوەو پشێوییەکى زیاترە لەناوچەى سلێمانى و کوردستاندا،تەنها هەندێ هەڕەشەو خۆش و بەشکردنى بەپەلەى هەندێ پارەو چەکو چکوکە .\nبۆیەکاتیەتى ، یەکێتى باجەکەى بدات ، باجى بوغرایی ، باجى لێ نەپرسینەوە ، باجى لادان لەشاڕێ ڕاستەکەى و گوێ نەگرتن ، باجى ناعەدالەتى .باجى توندو تیژیی و گەندەڵى . باجى بێسەروبەرەیی .باجێک کە لەهەرە دڵسۆزەکانى یەکێتى پێیانوایە : بونى حزبێکى وانەخۆش ترسە لەسەر هەموو شتێکى ئەم ژیانە .\nدکتۆر کەمال میراودەلی : بەشێکی تر لە پرۆژەی دەستوورنامەی هەرێمی باشووری کوردستان .


کوردیپێدیا - نامەکەی لیدە\n👩 نامەکەی لیدە | پۆل: دۆزی ژن | زمانی بابەت: 🏳 کوردیی ناوەڕاست\nلیدە لە خێزانێکی هۆشیار ی ئەفغانی و لە ساڵی 1989 دا هاتۆتە دنیاوەو لە سەردەمی تاریکە ساڵی ومەرگەساتی ژێر دەستەڵاتی دۆزەخیانەی تالیباندا وڵاتیان جێهێشت و ئاوارەی ئێران بوون.دواتر گەڕانەوە وڵات و لیدە وەک خۆی سەرقاڵی خوێندنی زانکۆیی یە لە بەشی یاسا داو هەروەها لە نێو دێری هۆنراوە سادەکانیا خولیاکانی خۆی بەرجەستە ئەکات و ئەڵێ :\n” بە پێویستی ئەزانم بەسەرهات وچیرۆکی ژنە ئەفغانیەکان بگەیەنمە گوێی هەموو ژنانی دنیا، چونکە ئەوە ئەرکی خۆمانە هاوکاری یەکتری بکەین , چونکە ژن کۆمەکی ژن ئەکا ”.\nئەم دەقە گەرچی بەزمانێکی سادە نووسراوە بەڵام باشترین هۆکارە بۆ دەربڕینی هەقیقەت و تێگەشتنی بەرامبەر، ووشەی قەیرە، یەکێکە لەوشە داڕزێنەرەکانی کۆمەڵگا پیاو سالاری ومن لە بری ئۆڤەڕایپا بەکارم هێناوە و هەوڵم دا ئەم کارە بەشێوازێکی گونجاو پێشکەش بە خوێنەرو ژنانی کورد بکەم.\nنامەی ژنێکی ئەفغانی بۆ برا ئەفغانیەکانی\nکە بە شەقامەکەدا تێ ئەپەڕیم\nتۆ ئەپرسیت “من چەند باییم ؟”\nگەر ماشێنکەش بهاوژم\nتۆ پێم ئەڵێیت\n” بڕۆ مالێ خەریکی شمەک شتن بە”\nلەبەر باران من چاوەڕێی تەکسی یم ئەکەم\nتۆش بۆ هەوەس لە نێویدا دائەنیشی و\nبگرە منیش ئەتۆقێنی\nخۆت وادەر ئەخەی کە خەوتووی\nهەربۆ ئەوەی لەشت لەشم هەڵبسووی\nکە لە شەقامەکەشدا شەڕ ئەکەی\nهەر بە خوشک ودایکانا جوێن ئەدەی\nلەکاتێکدا هەرچی خوشک ودایکان کردیان\nمەگەر بۆ تۆ نەبووە پشتیوان\nئەکرێ قەڵاچۆی من بکرێ\nتا دینی تۆ پارێزراوبێ؟\nتۆ خۆت ژنت نەهێناوەو\nژنهێنان بە ” گێلی ” ناو ئەبەی\nبەڵام من کە شوم نەکردبێ\nتۆ بە “قەیرە” ناوم ئەبەی\nکە ئەکەویە داوی عەشقیش\nبن دەستم ئەکەی بە ئەندازەی خۆپەرستیت\nگەر منیش خۆشەویستی کەم\nتۆ پێم ئەلێیت\nتەنیائە گەر دایکت پێم ڕازی بێت\nئەبێ هەر خۆم بم قاپ شۆر و چێشتلێنەر\nبۆ تۆش زانین و تاببیە دکتۆر\nکە پێت بڵێم گرنگی بدە بە مناڵەکەمان\nتۆ پێم ئەڵێی ” کۆرپە تایبەتە بەدایکان “\nبەڵام لەکاتی تەڵاقدان\nتۆ ئەڵێی ” مناڵ تەرخانە بە باوکان”\nنا ئیتر نا\nمن نامەوێی نانی تۆ خۆراک من بێت\nنا مەوێت تۆ پەرژینم بیت\nخۆم بەرگری لەخۆم ئەکەم\nخۆم نانی خۆم پەیدا ئەکەم\nبۆ لەمەو دوا\nمافەکانم لەچنگی تۆدا دەردێنم\nناهێڵم مناڵەکمم لێ بستێنی\nنایەڵم بە پارە بمسێنی\nراستە من بە تۆوە شادم\nبەڵام بە بێ تۆش ئەتوانم\nمن ئەزانم هەربۆ ئەوەی ژینم خۆش بێ\nدڵداری پیاوێکم هەبێ\nمن مافی خۆم باش ئەزانم\nپێم بڵێ قەیرە گەر خوازیاری\nبەڵام ناشێ بە یەکمان کات هاوسەرگیری\nهەتا لە ئینسان تێ نەگەی وتوانای تێ گەشتنیت نەبێ\nتا وا تێ بگەی کە مل کەچی وناموس\nلەژیانما تاکە شت بێ\nگەر ڕەفتارەت وەک ئەوەبێ\nکە باوکت بووی\nزۆر بەزوویی ئەمدۆڕێنی\nڕیێ تێ ئەچی بۆ تۆ ببمە هاوڕێ وهاوسەر\nنەک وەک ئەوەی موڵکی تۆبم وتۆش مڵکدار.\n➕ ئەم بابەتە لەلایەن: (نالیا ئیبراهیم)ەوە لە: Sep 19 2019 10:30PM تۆمارکراوە


جۆ بایدن و سه‌رۆکی چین سه‌باره‌ت به ناوچه‌ی نوێی به‌رگری چین وتووێژ ده‌که‌ن\nی مانگی دوازده ٠٤, ٢٠١٣\nکاربه‌ده‌سـتانی ئه‌مه‌ریکا ده‌ڵێن جێـگری سه‌رۆکی ئه‌مه‌ریکا جۆ بایدن ڕۆژی چوارشه‌ممه له میانه‌ی سه‌ردانی بۆ به‌یژین نیگه‌رانی زۆری ئه‌مه‌ریکای بۆ سه‌رۆکی چین شی جین پـینگ نیشـان داوه له باره‌ی ناوچه‌ی نوێی به‌رگری ئاسـمانی چین.\nکاربه‌ده‌سـته‌کان که ناوی خۆیان ئاشـکرا نه‌کرد، به په‌یامنێرانیان گوت جۆ بایدن ئاماژه‌ی به‌وه‌ش کردووه ئه‌مه‌ریکا دان نانێت به‌م ناوچه‌یه‌ی چین ڕایگه‌یاندووه، وه چاوه‌ڕوانیش له چین ده‌کات هه‌نگاو بنێت بۆ که‌مکردنه‌وه‌ی گرژیـیه‌کان.\nکاربه‌ده‌سـتان گوتوشیانه سه‌رۆکی چین ئه‌ویش به ڕوونی تێڕوانینی وڵاته‌که‌ی له به‌رامبه‌ر ناکۆکیـیه‌کانی ناوچه‌که خستووه‌ته ڕوو.\nهه‌روه‌ها هه‌ردوولا باسیشیان له چه‌ندین بابه‌تی دیکه کردووه، له‌وانه چاکسـازی ئابوری له کۆریای باکور. چاوه‌ڕوان‌ده‌کرێت ئه‌م بابه‌ته له سه‌روو کارنامه‌ی به‌ڕێز بایدن بێت له میانه‌ی سه‌ردانی بۆ کۆریای باشور له ڕۆژی پـێـنجشه‌ممه‌دا.


وەزیری كارەبا لە تارانە عیراق كارەبا لە ئێران دەكڕێت – تۆڕی میدیایی خەڵک\nوەزیری كارەبا لە تارانە\nعیراق كارەبا لە ئێران دەكڕێت\nلیژنە هاوبەشەكانی دەستیان بەسەر بڕێك نەستەلە و ئیستەكدا گرت\n2018/07/14 - 8:45 AM\nقاسم فەهداوی وەزیری كارەبای عیراق لە تارانی پایتەختی ئێرانە و لەگەڵ بەرپرسانی ئەو وڵاتەدا، بەگەڕخستنەوەی هێڵەكانی هاوردنی وزەی كارەبا بۆ عیراق، تاوتوێ دەكات.\nوەزارەرتی كارەبای عیراق رایگەیاندووە، وەفدێكی وەزاری بە سەرۆكایەتی قاسم فەهداوی وەزیری كارە گەیشتە تارلاانی پایتەختی ئێران، بۆ تاوتوێكردنی بەگەڕخستنەوەی هێڵەكانی هاوردنی وزەی كارە لەئێرانەوە.\nهەر بەپێی راگەیاندراوەكەی وەزارەتی كارەبای عیراق وەك ئاژانسی دەنگوباسی (فارس)ی ئێرانی ئاماژەی پێكردووە”وەفدەكە زنجیرەیەك چاوپێكەوتن لەگەڵ بەرپرسانی حكومەتی ئێران بەشێوەیەكی گشتی ، و بەرپرسانی وەزارەتی وزەی ئێرانی بە تایبەت، سازدەكات، بۆ مەبەستی بەگەڕخستنەوەی هێڵەكانی هاوردنی كارەبای ئێرانی بۆ عیراق، پاش ئەوەی بۆ ماوەی نزیكەی چوار هەفتە راگیرابوو، بەهۆی حەواڵەنەكردنی ئەو بڕە پارەیەی كە پێویستە بدرێت بە وڵاتەكە، وێڕای هۆكارە تەكنیكییەكانی تر.\nهەر لە راگەیاندنەكەی وەزارەتی كارەبای عیراقدا هاتبوو”وەفدەكەی هەوڵ دەدات ئەو كێشانە چارەسەر بكات كە پەیوەندییان بە راگرتنی هێڵەكانی كارەباوە هەیە و نزیكەی (1200) مێگاوات كارەبا دەداتە سیستمی كارەبای نیشتمانی عیراق و لە هێڵەكانی (خوڕمشەهر- بەسرە) و (كرخە- عەممارە) و (كرماشان- دیالە) و _زرپێڵی زەهاو- خانەقین)، پێكدین.\nبەگەڕخستنەوەی ئەو هێڵانە، پێدانی كاتژمێرەكانی وزەی كارەبا بۆ پارێزگاكانی بەسرە و بەغدای پایتەخت و پارێزگاكانی تر زیاد دەكات كە لەم چەند رۆژەی دواییدا بەهۆی خراپی ئاستی دابینكردنی وەزەی كارەباوە، دانیشتوانی ژمارەیەك لە پارێزگاكان خۆپیشاندانی ناڕەزایی فراوانیان لە دژی حكومەت سازكرد.\nدوایین ئاماری قوربانیانی تەقینەوەکەی ئەمڕۆی پاکستان ڕاگەیەنرا